**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у одредби члана 97. тач. 6. и 15. Устава Републике Србије, којим је предвиђено да Република Србија, поред осталог, уређује и обезбеђује, порески систем и финансирање остваривања права и дужности Републике Србије утврђених Уставом и законом.

**II. РАЗЛОЗИ ЗА ДОНОШЕЊЕ ЗАКОНА**

***• Проблеми које овај закон треба да реши, односно циљеви који се овим законом постижу***

Разлози за доношење овог закона садржани су у потреби да се, у домену политике акциза, када се ради о опорезивању акцизом енергената, дуванских производа и алкохолних пића постигне даља хармонизација акцизне политике са стандардима Европске уније, како у погледу обухвата предмета опорезивања акцизом, тако и у погледу достизања минималног нивоа опорезивања акцизом предвиђеним прописима ЕУ. Такође, циљ доношења овог закона је увећање буџетских прихода, уз истовремено повећање олакшица за привредне субјекте који остварују право на рефакцију акцизе и увођење рефакције у области пољопривредне производње.

Наиме, овим законом предложено је повећање специфичних износа акцизе на деривате нафте, дуванске прерађевине и алкохолна пића, кафу и течности за пуњење електронских цигарета за 8% у односу на важеће износе акциза, с тим да се акциза на биогориво и биотечности не увећава, имајући у виду да је регулаторни оквир који уређује ову материју још увек у развоју, те ће се пореска политика опорезивања ових производа детаљније уредити након доношења свих релевантних стратешких докумената. Истовремено са повећањем износа акцизе на деривате нафте не мења се износ акцизе до кога се остварује право на рефакцију плаћене акцизе за деривате нафте који се користе у транспортне сврхе, грејање, као и у индустријске сврхе, чиме се износ рефакције крајњим корисницима увећава, односно избегава се повећање трошкова због увећања акцизе. Такође, у циљу смањења трошкова пољопривредних произвођача - пољопривредних газдинстава и физичких лица – носилаца породичног пољопривредног газдинства, који су уписани у регистар пољопривредних газдинстава, предлаже се увођење рефакције плаћене акцизе на деривате нафте – дизел гориво и биогориво, које се као моторно гориво користи у пољопривредне сврхе за погон пољопривредних машина.

Приликом утврђивања предложених специфичних износа акцизе и рефакције на горе наведене акцизне производе, предложене законске измене су пажљиво одмерене, како не би изазвале нежељене поремећаје на тржишту Републике Србије, уз увећање буџетских прихода. Када је реч о опорезивању акцизом цигарета, напомињемо да се модел опорезивања акцизом цигарета (повећање специфичног износа акцизе на сваких шест месеци, при чему се ад валорем компонента акцизе не мења) примењивао и у претходном периоду и прихватљив је са становишта планираних буџетских прихода од акциза на цигарете, с обзиром на то да је буџетски приход у великој мери независан од ценовне политике произвођача, односно увозника цигарета. Истовремено, предложена законска решења могу да утичу на повећање малопродајних цена цигарета, што за последицу може да има смањење потрошње цигарета, чиме се спроводи Оквирна конвенцијa о контроли дувана и спроводе циљеви јавне здравствене политике.

У вези са опорезивањем енергената, напомињемо да је Закон о акцизама делимично усклађен са тзв. Енертском директивом – Директивом о реструктурирању основа Заједнице за опорезивање енергената и електричне енергије 2003/96/ЕЗ од 27. октобра 2003. године (Council Directive 2003/96/EC of 27 October 2003 restructuring the Community framework for the taxation of energy products and electricity). Наиме, према Закону о акцизама предмет опорезивања акцизом су и енергетски производи, то јест деривати нафте (оловни бензин, безоловни бензин, гасна уља, керозин, течни нафтни гас и остали деривати нафте који се добијају од фракција нафте које имају распон дестилације до 380°C), биогорива и биотечности и електрична енергија за крајњу потрошњу.

Имајући у виду да је обим производа који подлежу опорезивању акцизама у Републици Србији мањи од оног који захтева Директива о опорезивању енергената и електричне енергије, овим законом предлаже се даље усклађивање са наведном директивом, тако што се предлаже увођење акцизе на природни гас за крајњу потрошњу који се користи као гориво за погон моторних возила и за грејање, утврђују се обвезник акцизе, основица акцизе, износи акцизе на наведени производ у зависности од намене коришћења истог, ослобођења и др, као и овлашћење Владе да ближе уреди начин и поступак опорезивања акцизом природног гаса. С обзиром на то да се ради о новом акцизном производу, у циљу стварања услова за имплементацију овог законског решења, предлаже се да почетак примене опорезивања акцизом природног гаса буде од 1. јануара 2025. године.

Такође, с обзиром на то да се тржиште дувана и дуванских производа континуирано мења, идући у смеру развоја нових и алтернативних производа, који у свом саставу не садрже дуван, али садрже никотин, овим законом предлаже се увођење новог акцизног производа – никотинске врећице, којим се, у смислу овог закона, сматрају производи за једнократну употребу који садрже никотин или једињења никотина и друге састојке, упаковани у врећице или порозне врећице и искључиво су намењени оралној употреби, а који се стављају у промет у складу са нормативима прописаним за тржиште Републике Србије. Имајући у виду да ови производи представљају и супститут за цигарете и остале дуванске прерађевине, нарочито међу млађом популацијом, овим законом предлаже се опорезивање истог акцизом, при чему би основица за обрачун акцизе била килограм нето масе никотинских врећица. Предложена је одложена примена норми везане за опорезивање овог производа од 1. јануара 2024.године.

Поред тога, овим законом предлаже се увођење система е-акциза који је централизовани информациони систем којим управља министарство надлежно за послове финансија, а који преузима податке из других регистара који се воде код надлежних органа, као и податке у вези са акцизним производима, обвезницима акцизе и учесницима у промету, омогућава подношење електронских захтева за издавање контролних акцизних маркица, електронских захтева за издавање и обнављање дозвола за акцизна складишта, управљање пословним процесима и комуникацију између корисника система е-акциза у вези са акцизним производима и који евидентира, чува и обрађује податке у вези са кретањем акцизних производа. У оквиру система е-акциза уводе се контролне акцизне маркцице са QR кодом. С тим у вези прецизира се који учесници у промету акцизних производа су у обавези да скенирају акцизну маркицу обележену са QR кодом. Овај систем ће омогућити праћење акцизних производа, цигарета и дуванских прерађевина које се при употреби греју али не сагоревају (несагоревајући дуван) чија потрошња је у константном порасту, од произвођача/увозника до крајњег корисника акцизних производа у циљу спречавања нелегалне трговине овим производима, што ће имати утицај на повећање прихода у буџету Републике Србије и смањење сиве економије.

Овим законом предлаже се да Управа царина води регистар увозника алкохолних пића и кафе, а све у циљу што адекватнијег праћења акцизних производа у свим фазама промета.

Предложеним повећањем акцизе, очекује се повећање прихода од акциза, пре свега, од деривата нафте и цигарета од око четири милијарде динара до краја 2023. године.

***• Разматране могућности да се проблеми реше и без доношења закона***

Имајући у виду да је реч о елементима система и политике јавних прихода који се, сагласно одредбама Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22) уводе законом, то значи да се измене и допуне тих елемената могу вршити само законом. Према томе, како се материја која се уређује овим законом односи на опорезивање акцизом акцизних производа, није разматрано, нити је било основа за разматрање њеног уређења другим законом или подзаконским актом.

***• Зашто је доношење закона најбољи начин за решавање проблема***

С обзиром на то да се ради о законској материји, одређена постојећа законска решења једино је и могуће мењати и допуњавати доношењем закона, тј. изменама и допунама Закона.

Уређивањем порескоправне материје, овим законом даје се допринос правној сигурности и обезбеђује јавност у погледу вођења пореске политике, с обзиром на то да се овај закон као општи правни акт објављује и ствара једнака права и обавезе за све субјекте који се нађу у истој порескоправној ситуацији.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

У члану 1. Предлога закона уводе се нови појмови и дефинише њихово значење везано за скенирање QR кода на контролној акцизној маркици од стране обвезника акциза, односно других учесника у промету у складу са одредбама овог закона, дефинише се „QR код” као дводимензионални бар-кôд који се налази на контролној акцизној маркици и садржи јединствени идентификатор путем ког се генеришу подаци о акцизном производу у различитим тачкама његовог кретања, дефинишу се сви учесници у промету који за потребе даљег промета примају и држе производе који се обележавају контролном акцизном маркицом са QR кодом на територији Републике Србије, осим крајњег корисника, односно потрошача, дефинишу се корисници система е-акциза који учествују у поступку одобравања, штампања и издавања контролних акцизних маркица, вођења евиденције о одобреним и издатим маркицама, обележавања акцизних производа и скенирања QR кодова на контролним акцизним маркицама, добијања, обнављања и одузимања акцизне дозволе и вођења регистара произвођача и увозника алкохолних пића и кафе, као и других регистара у вези са акцизним производима.

Такође се дефинише систем е-акциза као централизовани информациони систем којим управља министарство надлежно за послове финансија, а који преузима податке из других регистара који се воде код надлежних органа, као и податке у вези са акцизним производима, обвезницима акцизе и учесницима у промету, омогућава подношење електронских захтева за издавање контролних акцизних маркица, електронских захтева за издавање и обнављање дозвола за акцизна складишта, управљање пословним процесима и комуникацију између корисника система е-акциза у вези са акцизним производима и који евидентира, чува и обрађује податке у вези са кретањем акцизних производа.

У члану 2. Предлога закона предлаже се увођење нових производи који су предмет опорезивања акцизом, и то: никотинске врећице и природни гас за крајњу потрошњу.

У члану 3. Предлога закона предлаже се повећање специфичне акцизе на деривате нафте, биогорива и биотечности за 8%. Такође, додатно у односу на постојећи режим прописан за рефакцију акцизе уређује се да за пољопривредне сврхе пољопривредно газдинство и носилац породичног пољопривредног газдинства које је уписано у регистар пољопривредних газдинстава у складу са прописом којим се уређује регистар пољопривредних газдинстава, односно физичко лице који кроз купопродајну цену деривата нафте, биогорива и биотечности сносе трошак пуног износа акцизе који је прописан овим чланом имају право да остварује рефакцију плаћене акцизе под прописаним условима.

У члану 4. Предлога закона предлажу се нови износи акцизе на све врсте алкохолних пића.

У члану 5. Предлога закона предлажу се нови износи акцизе на све врсте кафе.

У члану 6. Предлога закона предлажу се нови износи акцизе на течности за пуњење електронских цигарета по периодима примене

У члану 7. Предлога закона предвиђено је да сеникотинским врећицама, у смислу овог закона, сматрају производи за једнократну употребу који садрже никотин или једињења никотина и друге састојке, упаковани у врећице или порозне врећице и искључиво су намењени оралној употреби, а који се стављају у промет у складу са нормативима прописаним за тржиште Републике Србије. Такође, предлаже се да се акциза на никотинске врећице плаћа на један килограм нето масе садржане у никотинским врећицама.

У члану 8. Предлога закона врши се усаглашавање одредби са предложеним изменама у овом закону.

У члану 9. Предлога закона врше се измене члана 18. Закона о акцизама, којим се регулише обележавање акцизних производа контролним акцизним маркицама, тако што се предлаже да се од дана када је то прописано овим законом врши обележавање акцизних производа контролном акцизном маркицом са QR кодом. Предлаже се да се одредбе овог члана примењују и на контролне акцизне маркице са QR кодом, тако да ће Влада прописати изглед, контролне акцизне маркице са QR кодом, врсту података на маркици, начин и поступак одобравања и издавања маркица, вођења евиденције о одобреним и издатим маркицама и обележавања акцизних производа.

У члану 10. Предлога закона, додају се нови чланови закона који се односе на контролне акцизне маркице са QR кодом, чиме је прописано да је обвезник акцизе на цигарете и несагоревајући дуван дужан да при производњи, односно пре увоза или најкасније приликом увоза на месту царињења, а након обележавања производа изврши прво скенирање QR кода на контролној акцизној маркици за сваки од тих производа посебно и изврши унос додатних информација прописаних овим законом у систему е-акциза. Након првог скенирања QR кода учесници у промету су дужни да изврше скенирање QR кода на контролној акцизној маркици на сваком појединачном месту пријема производа за сваки од тих производа посебно без одлагања. Обавеза скенирања QR кода на акцизној маркици постоји и приликом преноса са једног места на друго у оквиру кретања производа код истог учесника у промету. Податке о очитаним QR кодовима на акцизним маркицама достављају се преко система е-акциза у прописаном року од тренутка скенирања.

Такође, додатим новим чланом предложено је да корисници система е-акциза своје дужности, обавезе, права и овлашћења прописана овим законом за које су омогућене функционалности у оквиру система е-акциза обављају преко овог система. Предлаже се да Министарство надлежно за послове финансија омогућава приступ систему е-акциза и његово коришћење од стране корисника система е-акциза. Предлаже се да су корисници система е-акциза дужни да у циљу несметаног вршења инспекцијског надзора и прикупљања података од значаја за вршење инспекцијског надзора над одређеним субјектом надзора омогуће лицу које врши инспекцијски надзор, увид у податке који се налазе у систему е-акциза, пратећу техничку опрему и уређаје који су у вези са системом е-акциза.

У члану 11. Предлога закона прописује се обавеза произвођачима никотинских врећица да надлежној организационој јединици Пореске управе пријаве место погона на коме обављају производњу овог производа. Поред тога, предлаже се да Управа царина води регистар увозника алкохолних пића и кафе, као и обавеза увозника кафе и алкохолних пића да се упишу у наведени регистар пре пуштања робе у слободан промет.Такође је извршена правно техничка редакција текста.

У члану 12. Предлога закона врши се се правно техничка редакција текста у смислу усаглашавања појединих термина са другим прописима.

У члану 13.Предлога закона предлаже се право на рефакцију плаћене акцизе остварује физичко лице – носилац породичног пољопривредног газдинства, правно лице и предузетник, које је уписано у регистар пољопривредних газдинстава у складу са прописом којим се уређује регистар пољопривредних газдинстава, до количина потребних за обраду до највише 100 ha уписаног обрадивог пољопривредног земљишта које није у државној својини, осим пољопривредног земљишта у државној својини које је узело у закуп на јавном надметању у складу са законом којим се уређује пољопривредно земљиште. Захтев за остваривање права на рефакцију плаћене акцизе подноси се министарству надлежном за послове пољопривреде – Управи за аграрна плаћања која је овим законом овлашћена да води поступак рефакције. Такође, предлаже се да министар надлежан за послове финансија и министар надлежан за послове пољопривреде споразумно прописују ближе услове, начин и поступак за остваривање права на рефакцију плаћене акцизе на моторно гориво које се користи за пољопривредне сврхе, нормативе количина потребних за обраду уписаног обрадивог пољопривредног земљишта, образац захтева за остваривање права на рефакцију плаћене акцизе на моторно гориво које се користи за пољопривредне сврхе, као и садржину и начин вођења евиденције о лицима којима је одобрена рефакција плаћене акцизе и о износу акцизе за који је извршена рефакција.

У члану 14.Предлога закона предлажу се нови износи акцизе на цигарете, по периодима примене.

У члану 15. Предлога закона предлажу се нови износи акцизе на цигаре и цигарилосе.

У члану 16.Предлога закона прецизира се да се испорученом количином електричне енергије за крајњу потрошњу, која је извршена крајњим купцима који имају статус купца – произвођача, сматра утрошена електрична енергија која се обрачунава, односно утврђује у складу са прописима којима се уређује коришћење обновљивих извора енергије.

У члану 17.Предлога закона предлаже се да је изузетно основица за обрачун акцизе на испоручену електричну енергију за крајњу потрошњу износ накнаде за утрошену електричну енергију која се обрачунава, односно утврђује у складу са прописима којима се уређује коришћење обновљивих извора енергије, без акцизе и пореза на додату вредност.

У члану 18. Предлога закона новим предложеним члановима уређује се увођење акцизe на природни гас за крајњу потрошњу који се користи као погонско гориво за погон моторних возила и за грејање. Дефинишу се појмови крајње потрошње, крајњег корисника, обвезника акцизе на природни гас, основице за обрачун акцизе на природни гас, начин обрачунавања, обрачунски период у којем је утврђена потрошња природног гаса, настанак обавезе обрачунавања акцизе на природни гас, рокови подношења пореских пријава и плаћања акцизе и други појмови који су од значаја за опорезивање акцизом природног гаса за крајњу потрошњу. Предлаже се да ближе услове, начин и поступак обрачунавања и плаћања акцизе на природни гас, обавезе обвезника акцизе и крајњег корисника, као и остваривање ослобођења уређује Влада.

У члану 19. Предлога закона прописане су новчане казне за учињене прекршаје прописане овим законом.

У члану 20. Предлога закона предлаже се да ће сепрво наредно усклађивање динарских износа акцизе извршити у 2024. години индексом потрошачких цена у 2023. години.

У члану 21. Предлога закона предлажу сеизносиминималне акцизе на цигарете и друге дуванске прерађевине почев од 1. октобра 2023. године .

У члану 22. Предлога закона предлаже се да физичко лице – носилац породичног пољопривредног газдинства, правно лице и предузетник, које је уписано у регистар пољопривредних газдинстава у складу са прописом којим се уређује регистар пољопривредних газдинстава, право на рефакцију плаћене акцизе на деривате нафте које се као моторно гориво користи у пољопривредне сврхе може да оствари, и то за моторно гориво (гасна уља и биогорива) набављено почев од 1. јануара 2024. године.

У члану 23. Предлога закона предлаже се да обавеза по основу акцизе на никотинске врећице настаје од 1. јануара 2024. године. Предлаже се да обавеза обележавања контролним акцизним маркицама са QR кодом почиње од 1. јануара 2025. године. Предлаже се да се несагоревајући дуван не обележава контролном акцизном маркицом из члана 18. Закона о акцизама, већ да се од 1. јануара 2025. године обележава контролним акцизним маркицама са QR кодом. Поред тога, предлаже да се да обавеза скенирања QR кода на контролној акцизној маркици од стране обвезника акциза, односно других учесника у промету у складу са одредбама овог закона почиње од 1. јануара 2025. године. Обавеза коришћења система е-акциза из члана 10. овог закона почиње од 1. октобра 2024. године. Предлаже се да обавеза по основу акцизе на природни гас настаје почев од 1. јануара 2025. године.

У члану 24. Предлога закона предлажу се рокови за доношење подзаконских аката прописаних овим законом.

У члану 25. Предлога закона предлаже се време ступање на снагу овог закона и почетак примене истог.

**IV. ПРОЦЕНА ФИНАНСИЈСКИХ СРЕДСТАВА**

**ПОТРЕБНИХ ЗА СПРОВОЂЕЊЕ ОВОГ ЗАКОНА**

За предложена решења у овом закону је потребно обезбедити финансијска средства у буџету Републике Србије.

**V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Разматрање и доношење овог закона по хитном поступку предлаже се у складу са чланом 167. Пословника Народне скупштине („Службени гласник РС”, број 20/12 – пречишћен текст).Разлози за доношење закона по хитном поступку садржани су у неопходности да се што пре отпочне са применом решења предложених овим законом, у циљу стварања услова за повећање буџетских прихода уз очување макроекономске стабилности.

**VI. АНАЛИЗА ЕФЕКАТА ЗАКОНА**

1. **Кључна питања за анализу постојећег стања и правилно дефинисање промене која се предлаже**

*1) Који показатељи се прате у области, који су разлози због којих се ови показатељи прате и које су њихове вредности? Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.*

Овим предлогом закона постиже се, када се ради о опорезивању акцизом цигарета, даља хармонизација акцизне политике са стандардима Европске уније. Даља хармонизација домаћег законодавстава са правним тековинама Европске уније огледа се и у погледу проширења обахвата опорезивања енергената увођењем акцизе на природни гас за крајњу потрошњу. Такође, увођењем система е-акциза и акцизних маркица са QR кодом обезбедиће се континуирано праћење акцизних производа у свим фазама промета што ће донети стабилност планираних прихода у буџету Републике Србије од акциза на цигарете и од осталих производа који представљају замену за цигарете, као и од свих акцизних производа који ће се обележавати акцизним маркицама са QR кодом.

*2) Који су важећи прописи и документи јавних политика од значаја за промену која се предлаже и у чему се тај значај огледа?*

Предлогом закона се стварају услови за даљу дигитализацију праћења кретања акцизних производа, као и за повећање прихода по основу акциза, чиме се унапређују постојећа решења у Закону о акцизама.

*3) Да ли су уочени проблеми у области и на кога се они односе? Представити узроке и последице проблема.*

За сада нису уочени проблеми везани за имплементацију нових законских решења.

*4) Која промена се предлаже? Да ли је промена заиста неопходна и у ком обиму?*

Предложеним законским решењима предлаже се повећање специфичних износа акцизе на деривате нафте, дуванске прерађевине и алкохолна пића, као и на биогорива, биотечности, кафу и течности за пуњење електронских цигарета за 8% у односу важеће износе акциза. Како би се у највећој могућој мери отклонио негативан утицај предложених мера на привреду предложено је да се не мења износ акцизе до кога се остварује право на рефакцију плаћене акцизе, за деривате нафте који се користе у транспортне сврхе, грејање, као и у индустријске сврхе, чиме се износ рефакције крајњим корисницима увећава, односно спречава се повећање трошкова по основу промене висине акцизе за наведене категорије лица. Такође, у циљу смањења трошкова пољопривредних произвођача – физичких лица – носиоца породичног пољопривредног газдинства, правних лица и предузетника, која су уписана у регистар пољопривредних газдинстава у складу са прописом којим се уређује регистар пољопривредних газдинстава, предлаже се увођење рефакције плаћене акцизе на деривате нафте – дизел гориво и биогориво, које се као моторно гориво користи у пољопривредне сврхе за погон пољопривредних машина.

Приликом утврђивања предложених специфичних износа акцизе и рефакције на горе наведене акцизне производе, предложене законске измене су пажљиво одмерене, како не би изазвале нежељене поремећаје на тржишту Републике Србије, уз истовремено увећање буџетских прихода. Када је реч о опорезивању акцизом цигарета, напомињемо да се модел опорезивања акцизом цигарета (повећање специфичног износа акцизе на сваких шест месеци, при чему се ад валорем компонента акцизе не мења) примењивао и у претходном периоду и прихватљив је са становишта планираних буџетских прихода од акциза на цигарете, с обзиром на то да је буџетски приход у великој мери независан од ценовне политике произвођача, односно увозника цигарета. Истовремено, предложена законска решења могу да утичу на повећање малопродајних цена цигарета, што за последицу може да има смањење потрошње цигарета. С тим у вези, сматрамо да су предложена законска решења неопходна у мери у којој су прописана овим законом.

*5) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.*

Циљне групе су привредни субјекти произвођачи и увозници акцизних производа, крајњи корисници деривата нафте, биогорива, биотечности у складу са прописаним делатностима које обављају и на основу којих се врши прописано умањење плаћене акциза према намени кроз рефакцију плаћене акцизе, као и остали потрошачи акцизних производа. Новина у овом законском решењу је увођење рефакције плаћене акцизе на деривате нафте – дизел гориво и биогориво, које се као моторно гориво користи у пољопривредне сврхе за погон пољопривредних машина. Такође увођење система е-акциза ће кроз дигитализацију административних процеса олакшати пословање обвезницима акцизе. Предложена законска решења имаће непосредни утицај на снабдеваче природним гасом за крајњу потрошњу, а посредно може утицати на крајње кориснике природног гаса за крајњу потрошњу који овај енергент користе као погонско гориво за погон моторних возила и за грејање.

*6) Да ли постоје важећи документи јавних политика којима би се могла остварити жељена промена и о којим документима се ради?*

Не постоје важећи документи јавних политика којим би се могла остварити промена предложена овим законом.

*7) Да ли је промену могуће остварити применом важећих прописа?*

Имајући у виду да су предложена решења нормативна материја, нема могућности да се циљеви који се желе постићи реше без доношења закона.

Уређивањем ове материје законом даје се допринос правној сигурности и обезбеђује транспарентност у вођењу пореске политике. Наиме, закон је правни акт који ствара једнака права и обавезе за све субјекте који се нађу у истој пореско-правној ситуацији, чиме се постиже транспарентност у њеној примени.

Имајући у виду да је реч о елементима система и политике јавних прихода који се, сагласно одредбама Закона о буџетском систему уводе законом, то значи да се измене тих елемената могу вршити само законом.

*8) Квантитативно (нумерички, статистички) представити очекиване трендове у предметној области, уколико се одустане од интервенције (status quo).*

Уколико не би дошло до предложених измена и допуна закона о акцизама не би могла да се оствари планирана наплата прихода од акцизе, што би било од значаја за стабилност буџетског система.

*9) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?*

Промене које су прописане овим законом постоје и у другим државама, а вршене су у циљу обезбеђивања планираних прихода од акциза, као и унапређења администрирања наплате и контроле наплате акциза (увођење система е-акциза).

**2. Кључна питања за утврђивање циљева**

*1) Због чега је неопходно постићи жељену промену на нивоу друштва? (одговором на ово питање дефинише се општи циљ).*

Неопходно је имплементирати наведене промене из овог закона, како би се обезбедио адекватан ниво прихода по основу акциза. Такође, прописаним изменама стварају се услови за увођење система е-акциза у циљу сузбијања сиве економије и ефикасније наплате пореза.

*2) Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).*

Обезбеђивање наплате планираног прихода по основу акциза уз што мањи негативан утицај на пословање привредних субјеката. Такође, стварају се услови за даље повећање степена сузбијања сиве економије, што ће унапредити услове за пословање привредних субјеката који се баве производњом, дистрибуцијом и увозом акцизних производа.

*3) Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?*

Доношење овог закона усклађено је са постојећим правним оквиром, а пре свега са приоритетним циљевима Владе у смислу сузбијања сиве економије и ефикасније наплате пореза.

*4) На основу којих показатеља учинка ће бити могуће утврдити да ли је дошло до остваривања општих односно посебних циљева?*

Промена прописаних износа акциза, односно повећање акцизе на све акцизне производе довешће до повећања буџетских прихода од око 4 милијарде динара у задњем кварталу ове године. При томе би требало имати у виду да се овај циљ остварује уз истовремено номинално повећање износа права на рефакцију акцизе, као заштитне мере за привредне субјекте.

**3. Кључна питања за идентификовање опција јавних политика**

*1)* *Које релевантне опције (алтернативне мере, односно групе мера) за остварење циља су узете у разматрање? Да ли је разматрана „status quo” опција?*

Циљеви који се желе постићи доношењем овог закона не могу се постићи применом „status quo“ опције нити другим алтернативним мерама.

*2)*  *Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?*

Измена регулаторног оквира је основни услов који је потребно да буде испуњен како би се омогућило стварање адекватне подршке за постизање жељених циљева.

Не постоје друге опције за постизање жељене промене, имајући у виду да је неопходна измена регулаторног оквира.

*3) Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?*

Овим законом прописане су олакшице у виду увођења рефакције плаћене акцизе пољопривредним газдинствима и пољопривредницима физичким лицима као подстицајне мере. Такође, као заштитна мера предлаже се да се висина до које се врши рефакција не мења па самим тим ће и износ рефакције бити већи што ће бити значајно за привредне субјекте који остварују право на рефакцију акцизе.

*4)*  *Да ли су у оквиру разматраних опција идентификоване институционално*

*управљачко организационе мере које је неопходно спровести да би се постигли посебни циљеви?*

Овим законом уводе се мере које су неопходне за имплементацију предложених решења, посебно у вези са увођењем система е-акциза.

*5) Да ли се промена може постићи кроз спровођење информативно-едукативних мера?*

Постизање планираних циљева није могуће само кроз спровођење информативно-едукативних мера, али ће наведене мере бити од значаја за имплементацију предложених решења.

*6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?*

Циљеви објашњени уз претходна питања могу се остварити једино изменом нормативног оквира.

*7) Да ли постоје расположиви, односно потенцијални ресурси за спровођење идентификованих опција?*

Постоје одговарајући административни капацитети.

*8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?*

Предложене измене овог закона омогућиће да се постигне жељена промена у смислу проширења предмета опорезивања акцизом као и повећања буџетских прихода уз очување макроекономске стабилности.

**4. Кључна питања за анализу финансијских ефеката**

*1)* *Какве ће ефекте изабранa опцијa имати на јавне приходе и расходе у средњем и дугом року?*

Предложене измене прописане овим законом имају за циљ повећање јавних прихода од акцизау средњем и дугом року, посебно из разлога прописивања акцизних календара на цигарете и течности за пуњење електронских цигарета, као и увођење акцизе на природни гас за крајњу потрошњу када се користи као погонско гориво за погон моторних возила и грејање**.**

*2)*  *Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?*

За спровођење овог закона потребно је обезбедити одређена средства у буџету Републике Србије.

*3) Како ће спровођење изабране опције утицати на међународне финансијске обавезе?*

С обзиром на то да се очекује повећање буџетских прихода, реализација изабране опције имаће позитиван утицај на међународне финансијске обавезе Републике.

4) *Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?*

Овим законом се не врши оснивање нових институција, реструктурирање постојећих институција и обука државних службеника исказани у категоријама капиталних трошкова, текућих трошкова и зарада.

*5) Да ли је могуће финансирати расходе изабране опције кроз редистрибуцију постојећих средстава?*

Да.

*6) Какви ће бити ефекти спровођења изабраних опција у овом закону опције на расходе других институција?*

Сматрамо да ефекти спровођење изабраних опција у овом закону неће битно утицати на расходе других институција

**5. Кључна питања за анализу економских ефеката**

*1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?*

Предложена законска решења неће створити додатне трошкове за привреду, изузев оних делатности које не остварују право на рефакцију акцизе. Поред тога, процењује се да ће спровођење предложених измена имати за последицу смањење трошкова у пољопривредној делатности за лица која ће у складу са предложеним изменама имати право да остваре рефакцију акцизе. Такође увођење система е-акциза обезбедиће ефикаснију наплату јавних прихода.

*2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?*

Сматрамо да се овим изменама закона не очекује битан утицај на ценовну конкурентност привредних субјеката, имајући у виду целину предложених решења, а посебно одредбе које се односе на рефакцију акцизе.

*3) Да ли изабране опције утичу на услове конкуренције и на који начин?*

Предметни закон нема утицаја на услове конкуренције, имајући у виду да се акциза повећава линеарно код свих пореских обвезника и самим тим су у равноправној позицији.

*4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?*

Што се тиче одредбе која се односи на систем е - акциза у питању је имплементација новог технолошког решења.

*5) Да ли изабрана опција утиче на друштвено богатство и његову расподелу и на који начин?*

Да, наведене измене ће утицати на прерасподелу друштвеног богатства кроз повећање прихода од акциза у Буџету Републике Србије.

*6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?*

Не очекују се наведени ефекти.

**6. Кључна питања за анализу управљачких ефеката**

*1)*  *Да ли се изабраном опцијом уводе организационе, управљачке или институционалне промене и које су то промене?*

Предметним законом не уводе се организационе, управљачке и институционалне промене.

*2)*  *Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?*

Постојећа јавна управа има капацитета за спровођење изабране опције система е-акциза, уз одговарајућу планирану припрему за имплементацију новог техничког решења.

*3)* *Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?*

За реализацију изабране опције није потребно извршити реструктурирање постојећег државног органа нити било ког другог субјекта.

*4)*  *Да ли је изабрана опција у сагласности са важећим прописима, међународним споразумима и усвојеним документима јавних политика?*

Изабрана опција је у сагласности са важећим прописима.

*5)* *Да ли изабрана опција утиче на владавину права и безбедност? Да ли изабрана опција утиче на одговорност и транспарентност рада јавне /управе и на који начин?*

Изабрана опција омогућава транспарентност рада јавне управе, имајући у виду да се истом утиче на сузбијање сиве економије кроз основни циљ који се односи на евидентирање промета акцизне робе у сви фазама промета.

*6)*  *Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?*

За спровођење предложених измена прописани су одговарајући рокови за имплементацију.

**7. Кључна питања за анализу ризика**

*1)*  *Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?*

За спровођење изабране опције обезбеђена је адекватна подршка за имплементацију. С тим у вези, спровођење изабране опције представља приоритет за доносиоце одлука у наредном периоду.

*2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?*

Средства за спровођење изабраних опција су обезбеђена, као и довољно времена за имплементацију.

*3) Да ли постоји још неки ризик за спровођење изабране опције?*

Не.

***Информације о спроведеним консултацијама:***

У раду на овом предлогу закона активно су учествовали представници Министарства финансија, Министарства рударства и енергетике као и Министарства пољопривреде, шумарства и водопривреде.

Министарство финансија ће координирати активности са надлежним органима, и то првенствено са Пореском управом у смислу обезбеђивања техничких и других неопходних услова, како би се омогућила правилна примена закона у целини.

С обзиром на то да је примена овог закона условљена изменама одговарајућих подзаконских аката Министарства финансија и других органа и институција надлежних за спровођење овог закона, претпоставка за његову примену јесте измена истих у прописаном року из овог закона.

Посебно истичемо да Министарство финансија, периодичним публиковањем Билтена службених објашњења и стручних мишљења за примену финансијских прописа, као и на други погодан начин, додатно обезбеђује транспарентност, информисаност и приступ информацијама, како би се и на овај начин допринело остваривању циљева постављених доношењем овог закона.

С обзиром на то, да су предложене измене неопходне у погледу примене Закона о акцизама и подзаконских аката који уређују ову област, извршене су консултације са релевантним органима државне управе од којих је добијено позитивно мишљење.

Одредбама члана 41. став 3. Закона о планском систему Републике Србије („Службени лист РС”, број 30/18) прописано је да се на органе државне управе сходно примењује члан 37. тог закона у погледу контроле спровођења анализе ефеката прописа пре њиховог усвајања од стране Владе, за све законе и друге прописе којима се битно мења начин остваривања права, обавеза и правних интереса физичких и правних лица.

Предложеним законским решењима не уређују се нови административни поступци сагласно Закону о Регистру административних поступака („Службени гласник РС”, број 44/21), већ се у основи врши дигитализација постојећих административних поступака.

**VII. ОДРЕДБЕ КОЈЕ СЕ МЕЊАЈУ И ДОПУЊУЈУ**

Значење појединих израза

Члан 1а

Поједини изрази употребљени у овом закону имају следеће значење:

1) „произвођач акцизних производа” је лице које у производном погону прави, обрађује, прерађује, дорађује и сл. производе на које се плаћа акциза у смислу овог закона, укључујући и лице које врши прераду, пржење, паковање, као и друге са њима повезане радње које се врше у сврху производње кафе;

2) „увозник акцизних производа” је лице које у своје име и за свој рачун увози, односно лице за чији рачун се увозе из иностранства производи на која се плаћа акциза у смислу овог закона;

3) „обвезник акцизе” је лице које је дужно да плати акцизу прописану овим законом;

4) „акцизна дозвола” је документ којим се одобрава отпремање и смештање акцизних производа без обрачунавања и плаћања акцизе;

5) „акцизно складиште” је један или више међусобно повезаних затворених или ограђених простора који сачињавају целину, у коме овлашћени држалац акцизног складишта производи, складишти, прима или отпрема производе под режимом одложеног обрачунавања и плаћања акцизе и које мора бити видљиво означено и физички одвојено од других простора;

6) „овлашћени држалац акцизног складишта” је произвођач који је добио дозволу да складишти акцизне производе без обрачунате и плаћене акцизе;

7) „режим одложеног обрачунавања и плаћања акцизе” је временски период у којем не постоји обавеза обрачунавања и плаћања акцизе;

8) „цигаретама произведеним у земљи” сматрају се цигарете које производи у Републици Србији лице уписано у Регистар произвођача дуванских производа код Управе за дуван (у даљем тексту: Управа) и које су уписане у Регистар о маркама дуванских производа у корист произвођача дуванских производа, односно већинског власника произвођача дуванских производа*~~.~~*~~;~~

9) „СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ” ЈЕ СКУП МЕРА И ПОСТУПАКА ОЧИТАВАЊА QR КОДА НА КОНТРОЛНОЈ АКЦИЗНОЈ МАРКИЦИ КОЈЕ СЕ СПРОВОДЕ ОД СТРАНЕ ОБВЕЗНИКА АКЦИЗА, ОДНОСНО ДРУГИХ УЧЕСНИКА У ПРОМЕТУ У СКЛАДУ СА ОДРЕДБАМА ОВОГ ЗАКОНА;

10) „QR КОД” ЈЕ ДВОДИМЕНЗИОНАЛНИ БАР-КÔД (ENG. QR – QUICK RESPONSE) ЗА ВЕРИФИКАЦИЈУ КОЈИ СЕ НАЛАЗИ НА КОНТРОЛНОЈ АКЦИЗНОЈ МАРКИЦИ И САДРЖИ ЈЕДИНСТВЕНИ ИДЕНТИФИКАТОР ПУТЕМ КОГ СЕ ГЕНЕРИШУ ПОДАЦИ О АКЦИЗНОМ ПРОИЗВОДУ У РАЗЛИЧИТИМ ТАЧКАМА ЊЕГОВОГ КРЕТАЊА;

11) „УЧЕСНИК У ПРОМЕТУ” ЈЕ СВАКИ ОБВЕЗНИК ПОРЕЗА НА ПРИХОДЕ ОД САМОСТАЛНЕ ДЕЛАТНОСТИ У СМИСЛУ ЗАКОНА КОЈИМ СЕ УРЕЂУЈЕ ПОРЕЗ НА ДОХОДАК ГРАЂАНА И СВАКИ ОБВЕЗНИК ПОРЕЗА НА ДОБИТ ПРАВНИХ ЛИЦА У СМИСЛУ ЗАКОНА КОЈИМ СЕ УРЕЂУЈЕ ПОРЕЗ НА ДОБИТ ПРАВНИХ ЛИЦА КОЈИ ЗА ПОТРЕБЕ ДАЉЕГ ПРОМЕТА ПРИМА И ДРЖИ ПРОИЗВОДЕ КОЈИ СЕ ОБЕЛЕЖАВАЈУ КОНТРОЛНОМ АКЦИЗНОМ МАРКИЦОМ СА QR КОДОМ НА ТЕРИТОРИЈИ РЕПУБЛИКЕ СРБИЈЕ, ОСИМ КРАЈЊЕГ КОРИСНИКА, ОДНОСНО ПОТРОШАЧА;

12) „КОРИСНИЦИ СИСТЕМА Е-АКЦИЗА” СУ ДРЖАВНИ ОРГАНИ И ОРГАНИЗАЦИЈЕ, ПРАВНА ЛИЦА, ОБВЕЗНИЦИ ПОРЕЗА НА ДОБИТ ПРАВНИХ ЛИЦА, ОДНОСНО ОБВЕЗНИЦИ ПОРЕЗА НА ПРИХОД ОД САМОСТАЛНЕ ДЕЛАТНОСТИ, КОЈИ У ОКВИРУ СВОЈИХ ПРАВА, ДУЖНОСТИ, ОБАВЕЗА ИЛИ ОВЛАШЋЕЊА У ВЕЗИ СА АКЦИЗНИМ ПРОИЗВОДИМА:

(1) УЧЕСТВУЈУ У ПОСТУПКУ ОДОБРАВАЊА, ШТАМПАЊА И ИЗДАВАЊА КОНТРОЛНИХ АКЦИЗНИХ МАРКИЦА, ВОЂЕЊА ЕВИДЕНЦИЈЕ О ОДОБРЕНИМ И ИЗДАТИМ МАРКИЦАМА, ОБЕЛЕЖАВАЊА АКЦИЗНИХ ПРОИЗВОДА И СКЕНИРАЊА QR КОДОВА НА КОНТРОЛНИМ АКЦИЗНИМ МАРКИЦАМА;

(2) УЧЕСТВУЈУ У ПОСТУПКУ ЗА ДОБИЈАЊЕ, ОБНАВЉАЊЕ И ОДУЗИМАЊЕ АКЦИЗНЕ ДОЗВОЛЕ;

(3) ВОДЕ РЕГИСТРЕ ПРОИЗВОЂАЧА И УВОЗНИКА АЛКОХОЛНИХ ПИЋА И КАФЕ, КАО И ДРУГЕ РЕГИСТРЕ У ВЕЗИ СА АКЦИЗНИМ ПРОИЗВОДИМА;

13) „СИСТЕМ Е-АКЦИЗА” ЈЕ ЦЕНТРАЛИЗОВАНИ ИНФОРМАЦИОНИ СИСТЕМ КОЈИМ УПРАВЉА МИНИСТАРСТВО НАДЛЕЖНО ЗА ПОСЛОВЕ ФИНАНСИЈА, А КОЈИ ПРЕУЗИМА ПОДАТКЕ ИЗ ДРУГИХ РЕГИСТАРА КОЈИ СЕ ВОДЕ КОД НАДЛЕЖНИХ ОРГАНА, КАО И ПОДАТКЕ У ВЕЗИ СА АКЦИЗНИМ ПРОИЗВОДИМА, ОБВЕЗНИЦИМА АКЦИЗЕ И УЧЕСНИЦИМА У ПРОМЕТУ, ОМОГУЋАВА ПОДНОШЕЊЕ ЕЛЕКТРОНСКИХ ЗАХТЕВА ЗА ИЗДАВАЊЕ КОНТРОЛНИХ АКЦИЗНИХ МАРКИЦА, ЕЛЕКТРОНСКИХ ЗАХТЕВА ЗА ИЗДАВАЊЕ И ОБНАВЉАЊЕ ДОЗВОЛА ЗА АКЦИЗНА СКЛАДИШТА, УПРАВЉАЊЕ ПОСЛОВНИМ ПРОЦЕСИМА И КОМУНИКАЦИЈУ ИЗМЕЂУ КОРИСНИКА СИСТЕМА Е-АКЦИЗА У ВЕЗИ СА АКЦИЗНИМ ПРОИЗВОДИМА И КОЈИ ЕВИДЕНТИРА, ЧУВА И ОБРАЂУЈЕ ПОДАТКЕ У ВЕЗИ СА КРЕТАЊЕМ АКЦИЗНИХ ПРОИЗВОДА.

Члан 2.

Акцизом се опорезују следећи производи:

1) деривати нафте;

2) биогорива и биотечности;

3) дуванске преређевине, укључујући и дуванске прерађевине које се при употреби греју али не сагоревају;

3А) НИКОТИНСКЕ ВРЕЋИЦЕ;

4) алкохолна пића;

5) кафа;

6) течности за пуњење електронских цигарета;

7) електрична енергија за крајњу потрошњу~~.;~~

8) ПРИРОДНИ ГАС ЗА КРАЈЊУ ПОТРОШЊУ.

~~Члан 9.~~

~~На деривате нафте, биогорива и биотечности акциза се плаћа у следећим износима, и то на:~~

1. ~~оловни бензин (тарифне ознаке номенклатуре ЦТ: 2710 12 51 00 и 2710 12 59 00) 55,00 дин/лит;~~
2. ~~безоловни бензин (тарифне ознаке номенклатуре ЦТ: 2710 12 41 00, 2710 12 45 00, 2710 12 49 00 и 2710 20 90 11)~~

|  |  |
| --- | --- |
| ~~- до 31. децембра 2013. године~~ | ~~49,60 дин/лит;~~ |
| ~~- од 1. јануара 2014. године~~ | ~~50,00 дин/лит;~~ |
| ~~- од 1. јануара 2016. године~~ | ~~52,50 дин/лит;~~ |

1. ~~гасна уља (тарифне ознаке номенклатуре ЦТ: 2710 19 43 00, 2710 19 46 00, 2710 19 47 00, 2710 19 48 00, 2710 20 11 00, 2710 20 16 00~~~~и 2710 20 19 00)~~

|  |  |
| --- | --- |
| ~~- до 31. децембра 2013. године~~ | ~~42,00 дин/лит;~~ |
| ~~- у периоду од 1. јануара до 31. децембра 2014. године~~ | ~~46,00 дин/лит;~~ |
| ~~- од 1. јануара 2015. године~~ | ~~50,00 дин/лит;~~ |
| ~~- од 1. јануара 2016. године~~ | ~~54,00 дин/лит;~~ |

~~4) керозин (тарифне ознаке номенклатуре~~

~~ЦТ: 2710 19 21 00 и 2710 19 25 00)~~ ~~62,00 дин/кг;~~

~~5) течни нафтни гас (тарифне ознаке номенклатуре ЦТ: 2711 12 11 00 до 2711 19 00 00)~~

|  |  |
| --- | --- |
| ~~- до 31. децембра 2013. године~~ | ~~30,00 дин/кг;~~ |
| ~~- у периоду од 1. јануара до 31. децембра 2014. године~~ | ~~35,00 дин/кг;~~ |
| ~~- од 1. јануара 2015. године~~ | ~~40,00 дин/кг;~~ |
| ~~- од 1. јануара 2016. године~~ | ~~41,00 дин/кг;~~ |

~~6) остале деривате нафте који се добијају од фракција нафте које имају распон дестилације до 380°С (тарифне ознаке номенклатуре ЦТ: 2710 12 11 00, 2710 12 15 00, 2710 12 21 00, 2710 12 25 00, 2710 12 90 00, 2710 19 11 00, 2710 19 15 00, 2710 19 29 00, 2710 19 31 00, 2710 19 35 00, 2710 19 99 00, 2710 20 90 19 и 2710 20 90 99)~~ ~~62,00 дин/кг;~~

~~7) биогорива и биотечности (тарифне ознаке номенклатуре ЦТ: 3826 00 10 00 и 3826 00 90 00)~~

|  |  |
| --- | --- |
| ~~-до 31. децембра 2013. године~~ | ~~42,00 дин/лит;~~ |
| ~~- у периоду од 1. јануара до 31. децембра 2014. године~~ | ~~46,00 дин/лит;~~ |
| ~~- од 1. јануара 2015. године~~ | ~~50,00 дин/лит.~~ |

~~Дериватима нафте, у смислу овог закона, сматрају се и:~~

~~1) сваки производ који се продаје и употребљава као погонско гориво;~~

~~2) адитиви, односно екстендери који су као такви декларисани за додавање у погонска горива.~~

~~Купац - крајњи корисник деривата нафте, биогорива и биотечности из става 1. тач. 3), 4), 5), 6) и 7) овог члана, којим се у смислу овог закона сматра правно лице, предузетник, односно физичко лице, кроз купопродајну цену деривата нафте, биогорива и биотечности сноси трошак пуног износа акцизе који је прописан ставом 1. овог члана али остварује право на рефакцију плаћене акцизе у складу са чл. 39а и 39б овог закона у зависности од намене за које се деривати нафте, биогорива и биотечности користе.~~

~~Купац - крајњи корисник деривата нафте, биогорива и биотечности из става 1. тач. 3), 4), 5), 6) и 7) овог члана, остварује право на рефакцију плаћене акцизе у износу који представља разлику износа утврђеног у ставу 1. тач. 3), 4), 5), 6) и 7) овог члана и износа акцизе из става 5. овог члана.~~

~~Купцу - крајњем кориснику деривата нафте, биогорива и биотечности из става 1. тач. 3), 4), 5), 6) и 7) овог члана износ до којег се умањује плаћена акциза према намени је:~~

~~1) за гасна уља из става 1. тачка 3) овог члана која се користе:~~

|  |  |
| --- | --- |
| ~~(1) као моторно гориво за транспортне~~  ~~сврхе за превоз лица и ствари, и то:~~ |  |
| ~~- до 31. децембра 2012. године~~ | ~~37,00 дин/лит;~~ |
| ~~- од 1. јануара 2013. године~~ | ~~39,50 дин/лит;~~ |
| ~~- од 1. јануара 2016. године~~ | ~~45,50 дин/лит;~~ |
| ~~(4) за грејање~~ | ~~2,50 дин/лит;~~ |
| ~~- од 1. јануара 2016. године~~ | ~~7,00~~~~дин/лит;~~ |
| ~~(5)~~~~као енергетска горива у производњи~~  ~~електричне и топлотне енергије~~ | ~~0 дин/лит;~~ |
| ~~(6) у индустријске сврхе~~ | ~~0 дин/лит.~~ |

~~2) за керозин из става 1. тачка 4) овог члана који се користи у индустријске сврхе 0 дин/лит.~~

~~3) за течни нафтни гас из става 1. тачка 5) овог члана који се користи:~~

|  |  |
| --- | --- |
| ~~(1) као моторно гориво за транспортне~~  ~~сврхе за превоз лица и ствари, и то:~~ |  |
| ~~- до 31. децембра 2012. године~~ | ~~19,21 дин/кг;~~ | |
| ~~- од 1. јануара 2013. године~~ | ~~20,50 дин/кг;~~ | |
| ~~- од 1. јануара 2016. године~~ | ~~23,00 дин/кг;~~ | |
| ~~(2) за грејање~~ | ~~4,40 дин/кг;~~ | |
| ~~- од 1. јануара 2016. године~~ | ~~6,00 дин/кг;~~ | |
| ~~(3) у индустријске сврхе~~ | ~~0 дин/кг.~~ | |

~~4) за остале деривате нафте који се добијају од фракција нафте   
које имају распон дестилације до 380°С а који се користе у индустријске   
сврхе~~ ~~0 дин/кг;~~

~~5) за биогорива из става 1. тачка 7) овог члана која се користе као моторно гориво за транспортне сврхе за превоз лица и ствари~~ ~~39,50 дин/лит.~~

~~6) за биотечности из става 1. тачка 7) овог члана које се користе:~~

|  |  |
| --- | --- |
| ~~(1)~~~~за грејање~~ | ~~2,50 дин/лит;~~ |
| ~~(2)~~~~као енергетска горива у производњи електричне и топлотне енергије~~ | ~~0 дин/лит.~~ |

~~Биогорива, дефинисана су законом којим се уређује област енергетике, као течна или гасовита горива за саобраћај, произведена из биомасе.~~

~~Биотечности, дефинисанe су законом којим се уређује област енергетике, као течна горива за производњу електричне и топлотне енергије и енергије за грејање и хлађење, произведенe из биомасе, осим за саобраћај.~~

ЧЛАН 9.

НА ДЕРИВАТЕ НАФТЕ, БИОГОРИВА И БИОТЕЧНОСТИ И АКЦИЗА СЕ ПЛАЋА У СЛЕДЕЋИМ ИЗНОСИМА, И ТО НА:

|  |  |
| --- | --- |
| 1) ОЛОВНИ БЕНЗИН (ТАРИФНЕ ОЗНАКЕ НОМЕНКЛАТУРЕ ЦТ: 2710 12 51 00 И 2710 12 59 00) | 66,42ДИН/ЛИТ; |
| 2) БЕЗОЛОВНИ БЕНЗИН (ТАРИФНЕ ОЗНАКЕ НОМЕНКЛАТУРЕ ЦТ: 2710 12 41 00, 2710 12 45 00, 2710 12 49 00 И 2710 20 90 11) | 62,47 ДИН/ЛИТ; |
| 3) ГАСНА УЉА (ТАРИФНЕ ОЗНАКЕ НОМЕНКЛАТУРЕ ЦТ: 2710 19 43 00, 2710 19 46 00, 2710 19 47 00, 2710 19 48 00, 2710 20 11 00, 2710 20 16 00И 2710 20 19 00) | 64,24 ДИН/ЛИТ; |
| 4) КЕРОЗИН (ТАРИФНЕ ОЗНАКЕ НОМЕНКЛАТУРЕ ЦТ: 2710 19 21 00 И 2710 19 25 00) | 74,89 ДИН/КГ; |
| 5) ТЕЧНИ НАФТНИ ГАС (ТАРИФНЕ ОЗНАКЕ НОМЕНКЛАТУРЕ ЦТ: 2711 12 11 00 ДО 2711 19 00 00) | 48,78 ДИН/КГ; |
| 6) ОСТАЛЕ ДЕРИВАТЕ НАФТЕ КОЈИ СЕ ДОБИЈАЈУ ОД ФРАКЦИЈА НАФТЕ КОЈЕ ИМАЈУ РАСПОН ДЕСТИЛАЦИЈЕ ДО 380°С (ТАРИФНЕ ОЗНАКЕ НОМЕНКЛАТУРЕ ЦТ: 2710 12 11 00, 2710 12 15 00, 2710 12 21 00, 2710 12 25 00, 2710 12 90 00, 2710 19 11 00, 2710 19 15 00, 2710 19 29 00, 2710 19 31 00, 2710 19 35 00, 2710 19 99 00, 2710 20 90 19 И 2710 20 90 99) | 74,89 ДИН/КГ; |
| 7) БИОГОРИВА И БИОТЕЧНОСТИ (ТАРИФНЕ ОЗНАКЕ НОМЕНКЛАТУРЕ ЦТ: 3826 00 10 00 И 3826 00 90 00) | 58,12 ДИН/ЛИТ. |

ДЕРИВАТИМА НАФТЕ, У СМИСЛУ ОВОГ ЗАКОНА, СМАТРАЈУ СЕ И:

1) СВАКИ ПРОИЗВОД КОЈИ СЕ ПРОДАЈЕ И УПОТРЕБЉАВА КАО ПОГОНСКО ГОРИВО;

2) АДИТИВИ, ОДНОСНО ЕКСТЕНДЕРИ КОЈИ СУ КАО ТАКВИ ДЕКЛАРИСАНИ ЗА ДОДАВАЊЕ У ПОГОНСКА ГОРИВА.

КУПАЦ – КРАЈЊИ КОРИСНИК ДЕРИВАТА НАФТЕ, БИОГОРИВА И БИОТЕЧНОСТИ ИЗ СТАВА 1. ТАЧ. 3) ДО 7) ОВОГ ЧЛАНА, КОЈИМ СЕ У СМИСЛУ ОВОГ ЗАКОНА СМАТРА ПРАВНО ЛИЦЕ, ПРЕДУЗЕТНИК, ПОЉОПРИВРЕДНО ГАЗДИНСТВО И ФИЗИЧКО ЛИЦЕ – НОСИЛАЦ ПОРОДИЧНОГ ПОЉОПРИВРЕДНОГ ГАЗДИНСТВА КОЈЕ ЈЕ УПИСАНО У РЕГИСТАР ПОЉОПРИВРЕДНИХ ГАЗДИНСТАВА У СКЛАДУ СА ПРОПИСОМ КОЈИМ СЕ УРЕЂУЈЕ РЕГИСТАР ПОЉОПРИВРЕДНИХ ГАЗДИНСТАВА, ОДНОСНО ФИЗИЧКО ЛИЦЕ, КРОЗ КУПОПРОДАЈНУ ЦЕНУ ДЕРИВАТА НАФТЕ, БИОГОРИВА И БИОТЕЧНОСТИ СНОСИ ТРОШАК ПУНОГ ИЗНОСА АКЦИЗЕ КОЈИ ЈЕ ПРОПИСАН СТАВОМ 1. ОВОГ ЧЛАНА АЛИ ОСТВАРУЈЕ ПРАВО НА РЕФАКЦИЈУ ПЛАЋЕНЕ АКЦИЗЕ У СКЛАДУ СА ЧЛ. 39А, 39Б И 39Г ОВОГ ЗАКОНА У ЗАВИСНОСТИ ОД НАМЕНЕ ЗА КОЈЕ СЕ ДЕРИВАТИ НАФТЕ, БИОГОРИВА И БИОТЕЧНОСТИ КОРИСТЕ.

КУПАЦ – КРАЈЊИ КОРИСНИК ДЕРИВАТА НАФТЕ, БИОГОРИВА И БИОТЕЧНОСТИ ИЗ СТАВА 1. ТАЧ. 3) ДО 7) ОВОГ ЧЛАНА, ОСТВАРУЈЕ ПРАВО НА РЕФАКЦИЈУ ПЛАЋЕНЕ АКЦИЗЕ У ИЗНОСУ КОЈИ ПРЕДСТАВЉА РАЗЛИКУ ИЗНОСА УТВРЂЕНОГ У СТАВУ 1. ТАЧ. 3) ДО 7) ОВОГ ЧЛАНА И ИЗНОСА АКЦИЗЕ ИЗ СТАВА 5. ОВОГ ЧЛАНА.

КУПЦУ – КРАЈЊЕМ КОРИСНИКУ ДЕРИВАТА НАФТЕ, БИОГОРИВА И БИОТЕЧНОСТИ ИЗ СТАВА 1. ТАЧ. 3) ДО 7) ОВОГ ЧЛАНА ИЗНОС ДО КОЈЕГ СЕ УМАЊУЈЕ ПЛАЋЕНА АКЦИЗА ПРЕМА НАМЕНИ ЈЕ:

|  |  |
| --- | --- |
| 1) ЗА ГАСНА УЉА ИЗ СТАВА 1. ТАЧКА 3) ОВОГ ЧЛАНА КОЈА СЕ КОРИСТЕ: |  |
| (1) КАО МОТОРНО ГОРИВО ЗА ТРАНСПОРТНЕ СВРХЕ ЗА ПРЕВОЗ ПУТНИКА И ТЕРЕТА | 50,12 ДИН/ЛИТ; |
| (2) ЗА ГРЕЈАЊЕ | 7,71 ДИН/ЛИТ; |
| (3) КАО ЕНЕРГЕТСКА ГОРИВА У ПРОИЗВОДЊИ ЕЛЕКТРИЧНЕ И ТОПЛОТНЕ ЕНЕРГИЈЕ | 0 ДИН/ЛИТ; |
| (4) У ИНДУСТРИЈСКЕ СВРХЕ | 0 ДИН/ЛИТ; |
| (5) КАО МОТОРНО ГОРИВО ЗА ПОЉОПРИВРЕДНЕ СВРХЕ | 14,24 ДИН/ЛИТ; |
| 2) ЗА КЕРОЗИН ИЗ СТАВА 1. ТАЧКА 4) ОВОГ ЧЛАНА КОЈИ СЕ КОРИСТИ У ИНДУСТРИЈСКЕ СВРХЕ | 0 ДИН/ЛИТ; |
| 3) ЗА ТЕЧНИ НАФТНИ ГАС ИЗ СТАВА 1. ТАЧКА 5) ОВОГ ЧЛАНА КОЈИ СЕ КОРИСТИ: |  |
| (1) КАО МОТОРНО ГОРИВО ЗА ТРАНСПОРТНЕ СВРХЕ ЗА ПРЕВОЗ ПУТНИКА И ТЕРЕТА | 25,34 ДИН/КГ; |
| (2) ЗА ГРЕЈАЊЕ | 6,60 ДИН/КГ; |
| (3) У ИНДУСТРИЈСКЕ СВРХЕ | 0 ДИН/КГ; |
| 4) ЗА ОСТАЛЕ ДЕРИВАТЕ НАФТЕ КОЈИ СЕ ДОБИЈАЈУ ОД ФРАКЦИЈА НАФТЕ КОЈЕ ИМАЈУ РАСПОН ДЕСТИЛАЦИЈЕ ДО 380°С А КОЈИ СЕ КОРИСТЕ У ИНДУСТРИЈСКЕ СВРХЕ | 0 ДИН/КГ; |
| 5) ЗА БИОГОРИВА ИЗ СТАВА 1. ТАЧКА 7) ОВОГ ЧЛАНА КОЈА СЕ КОРИСТЕ: |  |
| (1) КАО МОТОРНО ГОРИВО ЗА ТРАНСПОРТНЕ СВРХЕ ЗА ПРЕВОЗ ПУТНИКА И ТЕРЕТА | 45,92 ДИН/ЛИТ; |
| (2) КАО МОТОРНО ГОРИВО ЗА ПОЉОПРИВРЕДНЕ СВРХЕ | 8,12 ДИН/ЛИТ; |
| 6) ЗА БИОТЕЧНОСТИ ИЗ СТАВА 1. ТАЧКА 7) ОВОГ ЧЛАНА КОЈЕ СЕ КОРИСТЕ: |  |
| (1) ЗА ГРЕЈАЊЕ | 2,90 ДИН/ЛИТ; |
| (2) КАО ЕНЕРГЕТСКА ГОРИВА У ПРОИЗВОДЊИ ЕЛЕКТРИЧНЕ И ТОПЛОТНЕ ЕНЕРГИЈЕ | 0 ДИН/ЛИТ. |

БИОГОРИВА, ДЕФИНИСАНА СУ ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ, КАО ТЕЧНА ИЛИ ГАСОВИТА ГОРИВА ЗА САОБРАЋАЈ, ПРОИЗВЕДЕНА ИЗ БИОМАСЕ.

БИОТЕЧНОСТИ, ДЕФИНИСАНE СУ ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ, КАО ТЕЧНА ГОРИВА ЗА ПРОИЗВОДЊУ ЕЛЕКТРИЧНЕ И ТОПЛОТНЕ ЕНЕРГИЈЕ И ЕНЕРГИЈЕ ЗА ГРЕЈАЊЕ И ХЛАЂЕЊЕ, ПРОИЗВЕДЕНE ИЗ БИОМАСЕ, ОСИМ ЗА САОБРАЋАЈ.

Члан 12а

Акциза на алкохолна пића из члана 12. став 2. овог закона – јака алкохолна пића плаћа се у износу од ~~46.250,00 динара~~ 49.950,00 ДИНАРА на основицу коју чини један хектолитар чистог алкохола мерен на температури од 20°С, а обрачунава се тако што се основица множи бројем који означава запремину алкохола изражену у хектолитрима у готовом производу.

Акциза на алкохолна пића из члана 12. ст. 3. и 4. овог закона плаћа се по литри алкохолног пића у следећим износима, и то на:

~~1) нискоалкохолна пића 23,14 дин/лит;~~

~~2) пиво 26,44 дин/лит.~~

1) НИСКОАЛКОХОЛНА ПИЋА, ИЗУЗЕВ НИСКОАЛКОХОЛНИХ ПИЋА НА КОЈЕ СЕ АКЦИЗА ПЛАЋА У СКЛАДУ СА ТАЧКОМ 2) ОВОГ СТАВА 24,99ДИН/ЛИТ;

2) ПИВО, НИСКОАЛКОХОЛНА ПИЋА КОЈА САДРЖЕ ПИВО БЕЗ ОБЗИРА НА ПРОЦЕНАТ ПИВА КОЈИ САДРЖЕ И НИСКОАЛКОХОЛНА ПИЋА КОЈА САДРЖЕ 5%ИЛИ ВИШЕ ПРОЦЕНАТА АЛКОХОЛА 28,55 ДИН/ЛИТ.

На алкохолна пића из става 2. овог члана која су у паковању различитом од једног литра, акциза се плаћа сразмерно паковању.

Кафа

Члан 14.

Кафом у смислу овог закона сматра се:

1) непржена кафа из тарифних ознака номенклатуре ЦТ: 0901 11 00 00 и 0901 12 00 00;

2) пржена кафа из тарифних ознака номенклатуре ЦТ: 0901 21 00 00 и 0901 22 00 00;

3) љуспице и опне од кафе из тарифне ознаке номенклатуре ЦТ 0901 90 10 00;

4) екстракти, есенције и концентрати од кафе из тарифне ознаке номенклатуре ЦТ 2101 11 00 00;

5) замене кафе које садрже кафу из тарифне ознаке номенклатуре ЦТ 0901 90 90 00;

6) мешавине екстраката, есенција и концентрата од кафе са прженом цикоријом и осталим прженим заменама кафе или екстрактима, есенцијама и концентратима тих производа из тарифних ознака номенклатуре ЦТ: 2101 11 00 00, 2101 30 11 00, 2101 30 19 00, 2101 30 91 00 и 2101 30 99 00;

7) препарати на бази екстракта, есенција и концентрата од кафе или на бази кафе из тарифних ознака номенклатуре ЦТ: 2101 12 92 00 и 2101 12 98 00 и препарати који садрже кафу, екстракте, есенције и концентрате од кафе из тарифне ознаке номенклатуре ЦТ 1806 90 70 00;

8) напици и безалкохолна пића што садрже кафу, екстракте, есенције и концентрате од кафе из тарифног броја ЦТ 2202.

Под производњом кафе, у смислу овог закона, сматра се прерада, пржење, паковање, као и друге са њима повезане радње које се врше у сврху производње кафе.

Чоколада и производи слични чоколади, кремпроизводи, бомбонски производи, пекарски производи, прашкови за пудинге и креме са додатком кафе не сматрају се кафом у смислу става 1. овога члана.

~~Акциза на кафу из става 1. овог члана плаћа се на један килограм нето масе у износу, и то на:~~

~~1) непржену кафу~~ ~~од 80,00 дин/кг;~~

~~2) пржену кафу~~ ~~од 100,00 дин/кг;~~

~~3) љуспице и опне од кафе~~ ~~од 110,00 дин/кг;~~

~~4) екстракти, есенције и концентрати од кафе~~ ~~од 150,00 дин/кг.~~

~~Акциза на кафу из става 1. тач. 5) до 8) овог члана плаћа се у износу од 300,00 дин/кг. за један килограм нето масе кафе садржане у готовом производу.~~

АКЦИЗА НА КАФУ ИЗ СТАВА 1. ОВОГ ЧЛАНА ПЛАЋА СЕ НА ЈЕДАН КИЛОГРАМ НЕТО МАСЕ У ИЗНОСУ, И ТО НА:

1) НЕПРЖЕНУ КАФУ ОД 100,43 ДИН/КГ;

2) ПРЖЕНУ КАФУ ОД 125,53 ДИН/КГ;

3) ЉУСПИЦЕ И ОПНЕ ОД КАФЕ ОД 138,08 ДИН/КГ;

4) ЕКСТРАКТЕ, ЕСЕНЦИЈЕ И КОНЦЕНТРАТЕ ОД КАФЕ ОД 188, 31 ДИН/КГ.

АКЦИЗА НА КАФУ ИЗ СТАВА 1. ТАЧ. 5) ДО 8) ОВОГ ЧЛАНА ПЛАЋА СЕ У ИЗНОСУ ОД 376,62 ДИН/КГ ЗА ЈЕДАН КИЛОГРАМ НЕТО МАСЕ КАФЕ САДРЖАНЕ У ГОТОВОМ ПРОИЗВОДУ.

Начин обрачунавања и плаћања акцизе на кафу, врсту, садржину и начин вођења евиденција, достављања података и подношења пореске пријаве прописаће министар надлежан за послове финансија.

Члан 14а

Течностима за пуњење електронских цигарета, у смислу овог закона, сматрају се производи обухваћени тарифним ознакама номенклатуре ЦТ 3824 99 56 00 и 3824 99 57 00, који приликом коришћења електронске цигарете на предвиђени начин стварају пару за удисање, као и течности за пуњење електронских цигарета садржане у електронској цигарети из тарифне ознаке номенклатуре ЦТ 8543 70 70 00 или у деловима електронске цигарете из тарифне ознаке номенклатуре ЦТ 8543 90 00 00.

Акциза на течности за пуњење електронских цигарета плаћа се по милилитру, и то:

1) у периоду од 1. јануара до 31. децембра 2021. године у износу од 6,00 дин/ml;

2) у периоду од 1. јануара до 31. децембра 2022. године у износу од 7,00 дин/ml;

3) у периоду од 1. јануара до ~~31. децембра 2023. године~~ 30. СЕПТЕМБРА 2023. ГОДИНЕ у износу од 8,00 дин/ml;

~~4) у периоду од 1. јануара до 31. децембра 2024. године у износу од 9,00 дин/ml;~~

~~5) од 1. јануара 2025. године у износу од 10,00 дин/ml.~~

4) У ПЕРИОДУ OД 1. ОКТОБРА ДО 31. ДЕЦЕМБРА 2023. ГОДИНЕ У ИЗНОСУ ОД 8,64 ДИН/ML;

5) У ПЕРИОДУ ОД 1. ЈАНУАРА ДО 31. ДЕЦЕМБРА 2024. ГОДИНЕ У ИЗНОСУ ОД 9,72 ДИН/ML;

6) ОД 1. ЈАНУАРА 2025. ГОДИНЕ У ИЗНОСУ ОД 10,80 ДИН/ML.

ЧЛАН 14Б

НИКОТИНСКИМ ВРЕЋИЦАМА, У СМИСЛУ ОВОГ ЗАКОНА, ТАРИФНЕ ОЗНАКЕ НОМЕНКЛАТУРЕ ЦТ 2404 91 90 00 СМАТРАЈУ СЕ ПРОИЗВОДИ ЗА ЈЕДНОКРАТНУ УПОТРЕБУ КОЈИ САДРЖЕ НИКОТИН ИЛИ ЈЕДИЊЕЊА НИКОТИНА И ДРУГЕ САСТОЈКЕ, УПАКОВАНИ У ВРЕЋИЦЕ ИЛИ ПОРОЗНЕ ВРЕЋИЦЕ И ИСКЉУЧИВО СУ НАМЕЊЕНИ ОРАЛНОЈ УПОТРЕБИ, А КОЈИ СЕ СТАВЉАЈУ У ПРОМЕТ У СКЛАДУ СА НОРМАТИВИМА ПРОПИСАНИМ ЗА ТРЖИШТЕ РЕПУБЛИКЕ СРБИЈЕ.

АКЦИЗА НА НИКОТИНСКЕ ВРЕЋИЦЕ ПЛАЋА СЕ НА ЈЕДАН КИЛОГРАМ НЕТО МАСЕ САДРЖАНЕ У НИКОТИНСКИМ ВРЕЋИЦАМА, У ИЗНОСУ ОД 4.500, 00 ДИН/КГ.

Индексација

Члан 17.

Динарски износи акциза из члана 9. ст. 1. и 5, чл. 12а, ~~14. и 14а~~ 14, 14А, 14Б И 40О овог закона усклађују се годишњим индексом потрошачких цена у календарској години која претходи години у којој се усклађивање врши, према подацима републичког органа надлежног за послове статистике.

У случају раста цене сирове нафте на светском тржишту, који негативно утиче на макроекономску стабилност у земљи, Влада може привремено смањити износе акциза из члана 9. став 1. тач. 1), 2) и 3) овог закона утврђене у складу са овим законом за износе за које су повећане цене тих деривата нафте, с тим што то умањење не може бити веће од 20% последњих објављених износа акциза усклађених према ставу 1. овог члана.

У случају пада цене сирове нафте на светском тржишту, износи акциза из члана 9. став 1. тач. 1), 2) и 3) овог закона, утврђени у складу са ставом 2. овог члана увећавају се за износе за које су смањене цене тих деривата нафте, а највише до последњих објављених износа акциза усклађених према ставу 1. овог члана.

Приликом усклађивања динарских износа акциза на деривате нафте из члана 9. став 1. тач. 1), 2) и 3) овог закона са годишњим индексом потрошачких цена, основице за усклађивање су последњи објављени усклађени, односно умањени или увећани износи акциза на поменуте деривате нафте, сагласно ставу 1. односно ст. 2. и 3. овог члана.

Овлашћује се Влада да објави износе акциза из ст. 1. – 3. овог члана.

Износи акциза из ст. 1, 2. и 3. овог члана примењиваће се од дана одређеног у акту Владе, којим се врши усклађивање, привремено смањење, односно повећање износа акциза.

Контролне акцизне маркице

Члан 18.

Обвезник акцизе дужан је да при производњи, пре увоза, односно пре стављања у промет цигарета, НЕСАГОРЕВАЈУЋЕГ ДУВАНА, алкохолних пића и кафе намењене за крајњу потрошњу, осим пива, нискоалкохолних пића која садрже мање од 5% vоl алкохола и цигарета које се користе за тестирање квалитета производа, ~~обележи контролном акцизном маркицом сваки од тих производа посебно~~ СВАКИ ОД ТИХ ПРОИЗВОДА ПОСЕБНО, ОБЕЛЕЖИ КОНТРОЛНОМ АКЦИЗНОМ МАРКИЦОМ, ОДНОСНО КОНТРОЛНОМ АКЦИЗНОМ МАРКИЦОМ СА QR КОДОМ ИЗ ЧЛАНА 18А ОВОГ ЗАКОНА ОД ДАНА КАДА ЈЕ ТО ПРОПИСАНО ОВИМ ЗАКОНО”.

Изузетно од става 1. овог члана, цигарете, НЕСАГОРЕВАЈУЋИ ДУВАН, кафa намењенa за крајњу потрошњу и алкохолна пића која се увозе ради продаје дипломатским и конзуларним представништвима, сходно одредби члана 19. став 1. тачка 2) подтач. (1) и (3) овог закона, не морају бити обележени контролном акцизном маркицом у складу са прописом који уређује обележавање наведених производа контролном акцизном маркицом.

Министарство одобрава издавање контролних акцизних маркица и води евиденцију о издатим контролним акцизним маркицама.

Народна банка Србије - Завод за израду новчаница и кованог новца штампа и издаје контролне акцизне маркице и води евиденције о издатим контролним акцизним маркицама.

Влада Републике Србије прописаће изглед контролне акцизне маркице, КОНТРОЛНЕ АКЦИЗНЕ МАРКИЦЕ СА QR КОДОМ, врсту података на маркици, начин и поступак одобравања и издавања маркица, вођења евиденције о одобреним и издатим маркицама и обележавања акцизних производа из става 1. овог члана, као и врсту појединачног паковања кафе за крајњу потрошњу које ће се обележавати контролном акцизном маркицом.

ОДРЕДБЕ СТ. 2. ДО 5. ОВОГ ЧЛАНА И ЧЛАНА 40Ђ ОВОГ ЗАКОНА ПРИМЕЊУЈУ СЕ И НА КОНТРОЛНЕ АКЦИЗНЕ МАРКИЦЕ СА QR КОДОМ.

КОНТРОЛНЕ АКЦИЗНЕ МАРКИЦЕ СА QR КОДОМ

ЧЛАН 18А

ОБВЕЗНИК АКЦИЗЕ НА ЦИГАРЕТЕ И НЕСАГОРЕВАЈУЋИ ДУВАН ДУЖАН ЈЕ ДА ПРИ ПРОИЗВОДЊИ, ОДНОСНО ПРЕ УВОЗА ИЛИ НАЈКАСНИЈЕ ПРИЛИКОМ УВОЗА НА МЕСТУ ЦАРИЊЕЊА, А НАКОН ОБЕЛЕЖАВАЊА ПРОИЗВОДА ИЗВРШИ ПРВО СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ ЗА СВАКИ ОД ТИХ ПРОИЗВОДА ПОСЕБНО И ИЗВРШИ УНОС ДОДАТНИХ ИНФОРМАЦИЈА У СИСТЕМУ Е-АКЦИЗА, А ПОСЕБНО:

1) ОПИС ПРОИЗВОДА;

2) МЕСТО ПРОИЗВОДЊЕ;

3) ДАТУМ И ВРЕМЕ ПРОИЗВОДЊЕ;

4) ИНФОРМАЦИЈЕ О ПРОИЗВОДНОЈ ЛИНИЈИ;

5) ИНФОРМАЦИЈУ О ТРЖИШТУ ГДЕ ЋЕ СЕ ПРОИЗВОД ПРОДАВАТИ;

6) ШИФРУ И НАЗИВ МАРКЕ ПРОИЗВОДА.

НАКОН ПРВОГ СКЕНИРАЊА QR КОДА У СКЛАДУ СА СТАВОМ 1. ОВОГ ЧЛАНА, УЧЕСНИЦИ У ПРОМЕТУ СУ ДУЖНИ ДА ИЗВРШЕ СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ НА СВАКОМ ПОЈЕДИНАЧНОМ МЕСТУ ПРИЈЕМА ПРОИЗВОДА ИЗ СТАВА 1. ОВОГ ЧЛАНА ЗА СВАКИ ОД ТИХ ПРОИЗВОДА ПОСЕБНО, КАО И ДА ПОДАТКЕ О ОЧИТАНИМ QR КОДОВИМА НА АКЦИЗНИМ МАРКИЦАМА ДОСТАВЉАЈУ ПРЕКО СИСТЕМА Е - АКЦИЗА БЕЗ ОДЛАГАЊА.

ОБАВЕЗА СКЕНИРАЊА QR КОДА НА АКЦИЗНОЈ МАРКИЦИ И ДОСТАВЉАЊА ПОДАТКА ПРЕКО СИСТЕМА Е - АКЦИЗА ИЗ СТАВА 2. ОВОГ ЧЛАНА ПОСТОЈИ И ПРИЛИКОМ ПРЕНОСА СА ЈЕДНОГ МЕСТА НА ДРУГО У ОКВИРУ КРЕТАЊА ПРОИЗВОДА КОД ИСТОГ УЧЕСНИКА У ПРОМЕТУ.

МИНИСТАР НАДЛЕЖАН ЗА ПОСЛОВЕ ФИНАНСИЈА ПРОПИСУЈЕ ТЕХНИЧКЕ И ФУНКЦИОНАЛНЕ КАРАКТЕРИСТИКЕ УРЕЂАЈА ЗА СКЕНИРАЊЕ QR КОДОВА НА КОНТРОЛНИМ АКЦИЗНИМ МАРКИЦАМА, НАЧИН И ПОСТУПАК СКЕНИРАЊА QR КОДА НА КОНТРОЛНОЈ АКЦИЗНОЈ МАРКИЦИ, САДРЖИНУ И ВРСТУ ДОДАТНИХ ИНФОРМАЦИЈА КОЈЕ СЕ УНОСЕ ПРИЛИКОМ ПРВОГ СКЕНИРАЊА, ПРЕЦИЗИРА РОКОВЕ ЗА ИЗВРШЕЊЕ ОБАВЕЗЕ ИЗ ОВОГ ЧЛАНА.

ОБАВЕЗА КОРИШЋЕЊА СИСТЕМА Е-АКЦИЗА

ЧЛАН 18Б

КОРИСНИЦИ СИСТЕМА Е-АКЦИЗА СВОЈЕ ДУЖНОСТИ, ОБАВЕЗЕ, ПРАВА И ОВЛАШЋЕЊА ПРОПИСАНА ОВИМ ЗАКОНОМ ЗА КОЈЕ СУ ОМОГУЋЕНЕ ФУНКЦИОНАЛНОСТИ У ОКВИРУ СИСТЕМА Е-АКЦИЗА ОБАВЉАЈУ ПРЕКО ОВОГ СИСТЕМА.

МИНИСТАРСТВО НАДЛЕЖНО ЗА ПОСЛОВЕ ФИНАНСИЈА ОМОГУЋАВА ПРИСТУП СИСТЕМУ Е-АКЦИЗА И ЊЕГОВО КОРИШЋЕЊЕ ОД СТРАНЕ КОРИСНИКА СИСТЕМА Е-АКЦИЗА.

КОРИСНИЦИ СИСТЕМА Е-АКЦИЗА ДУЖНИ СУ ДА У ЦИЉУ НЕСМЕТАНОГ ВРШЕЊА ИНСПЕКЦИЈСКОГ НАДЗОРА И ПРИКУПЉАЊА ПОДАТАКА ОД ЗНАЧАЈА ЗА ВРШЕЊЕ ИНСПЕКЦИЈСКОГ НАДЗОРА НАД ОДРЕЂЕНИМ СУБЈЕКТОМ НАДЗОРА ОМОГУЋЕ ЛИЦУ КОЈЕ ВРШИ ИНСПЕКЦИЈСКИ НАДЗОР, УВИД У ПОДАТКЕ КОЈИ СЕ НАЛАЗЕ У СИСТЕМУ Е-АКЦИЗА, ПРАТЕЋУ ТЕХНИЧКУ ОПРЕМУ И УРЕЂАЈЕ КОЈИ СУ У ВЕЗИ СА СИСТЕМОМ Е-АКЦИЗА.

ВЛАДА РЕПУБЛИКЕ СРБИЈЕ ПРОПИСАЋЕ УСЛОВЕ, НАЧИН И ПОСТУПАК ЗА РЕГИСТРАЦИЈУ КОРИСНИКА СИСТЕМА Е-АКЦИЗА, САДРЖИНУ И НАЧИН ПРЕУЗИМАЊА ПОДАТАКА ИЗ ДРУГИХ РЕГИСТАРА КОЈИ СЕ ВОДЕ КОД НАДЛЕЖНИХ ОРГАНА, КАО И ПОДАТАКА У ВЕЗИ СА АКЦИЗНИМ ПРОИЗВОДИМА, ОБВЕЗНИЦИМА АКЦИЗЕ И УЧЕСНИЦИМА У ПРОМЕТУ, ПОСТУПАК ЗА УПРАВЉАЊЕ ПОСЛОВНИМ ПРОЦЕСИМА СИСТЕМА Е-АКЦИЗА И РАЗМЕНУ ПОДАТАКА И ИНФОРМАЦИЈА ИЗМЕЂУ КОРИСНИКА СИСТЕМА Е-АКЦИЗЕ У ВЕЗИ СА АКЦИЗНИМ ПРОИЗВОДИМА, КАО И ЗА ЕВИДЕНТИРАЊЕ, ЧУВАЊЕ И ОБРАДУ ПОДАТАКА У ВЕЗИ СА КРЕТАЊЕМ АКЦИЗНИХ ПРОИЗВОДА.

Пријава места обављања делатности

Члан 30.

Лице које је регистровано за производњу дуванских прерађевина, укључујући и несагоревајући дуван, течности за пуњење електронских цигарета, НИКОТИНСКИХ ВРЕЋИЦА, деривата нафте, биогорива и биотечности, кафе, односно алкохолних пића дужно је да пре почетка обављања те делатности пријави надлежној организационој јединици Пореске управе место погона и сличног простора у коме ће обављати производњу тих производа~~.~~

Пореска управа – Централа води регистар произвођача алкохолних пића и кафе.

УПРАВА ЦАРИНА ВОДИ РЕГИСТАР УВОЗНИКА АЛКОХОЛНИХ ПИЋА И КАФЕ.

УВОЗНИК КАФЕ И АЛКОХОЛНИХ ПИЋА ДУЖАН ЈЕ ДА СЕ УПИШЕ У РЕГИСТАР ИЗ СТАВА 3. ОВОГ ЧЛАНА ПРЕ ПУШТАЊА РОБЕ У СЛОБОДАН ПРОМЕТ.

Садржину, врсту података и начин вођења ~~регистра из~~ ~~става 2~~. РЕГИСТАРА ИЗ СТ. 2. И 3. овог члана прописаће министар.

Члан 39а

Купац – крајњи корисник који деривате нафте, биогорива и биотечности из члана 9. став 1. тач. 3), 5) и 7) овог закона, користи за транспортне сврхе, односно за грејање, може остварити рефакцију плаћене акцизе на те деривате нафте, биогорива и биотечности, под условом да те деривате нафте, биогорива и биотечности набавља од увозника, односно произвођача, да је на те деривате нафте, биогорива и биотечности увозник, односно произвођач платио прописани износ акцизе, да је купац – крајњи корисник платио рачун у коме је исказан обрачунати износ акцизе, а када се ови деривати нафте, биогорива и биотечности продају купцу – крајњем кориснику преко овлашћеног дистрибутера тих деривата нафте, биогорива и биотечности, купац – крајњи корисник остварује право на рефакцију плаћене акцизе под условом да поседује ~~фискални исечак, односно рачун да је платио~~ ФИСКАЛНИ РАЧУН, ОДНОСНО РАЧУН И ДА ЈЕ ПЛАТИО те деривате нафте, биогорива и биотечности.

Право на рефакцију плаћене акцизе остварује се у зависности од намене за које се деривати нафте, биогорива и биотечности користе.

Право на рефакцију плаћене акцизе на деривате нафте и биогорива из члана 9. став 1. тач. 3), 5) и 7) овог закона, који се као моторно гориво користе за транспортне сврхе, остварује лице које обавља делатност превоза ~~лица и ствари~~ ПУТНИКА И ТЕРЕТА у складу са прописима којима се уређује друмски превоз ~~лица и ствари~~ ПУТНИКА И ТЕРЕТА.

Право на рефакцију плаћене акцизе на деривате нафте и биотечности из члана 9. став 1. тач. 3), 5) и 7) овог закона, који се користе за грејање, остварује лице ради загревања пословног, односно стамбеног простора.

Право на рефакцију плаћене акцизе на деривате нафте и биогорива из члана 9. став 1. тач. 3), 5) и 7) овог закона има и произвођач, односно увозник истих када их користи за сопствене потребе у транспортне сврхе.

Овлашћени дистрибутер, у смислу овог закона, јесте лице које је регистровано код Агенције за енергетику Републике Србије и бави се продајом на велико, односно на мало деривата нафте, биогорива и биотечности, у складу са прописима којима се уређује промет деривата нафте и биогорива.

Ближе услове, начин и поступак за остваривање права на рефакцију плаћене акцизе из овог члана прописаће министар надлежан за послове финансија.

ЧЛАН 39Г

КУПАЦ – КРАЈЊИ КОРИСНИК КОЈИ ДЕРИВАТЕ НАФТЕ ИЗ ЧЛАНА 9. СТАВ 1. ТАЧ. 3) И 7) ОВОГ ЗАКОНА, КОРИСТИ КАО МОТОРНО ГОРИВО У ПОЉОПРИВРЕДНЕ СВРХЕ, МОЖЕ ОСТВАРИТИ РЕФАКЦИЈУ ПЛАЋЕНЕ АКЦИЗЕ НА ТЕ ДЕРИВАТЕ НАФТЕ И БИОГОРИВА, ПОД УСЛОВОМ ДА ТЕ ДЕРИВАТЕ НАФТЕ И БИОГОРИВА, НАБАВЉА ОД УВОЗНИКА, ОДНОСНО ПРОИЗВОЂАЧА, ДА ЈЕ НА ТЕ ДЕРИВАТЕ НАФТЕ И БИОГОРИВА УВОЗНИК, ОДНОСНО ПРОИЗВОЂАЧ ПЛАТИО ПРОПИСАНИ ИЗНОС АКЦИЗЕ, ДА ЈЕ КУПАЦ – КРАЈЊИ КОРИСНИК ПЛАТИО РАЧУН У КОМЕ ЈЕ ИСКАЗАН ОБРАЧУНАТИ ИЗНОС АКЦИЗЕ, А КАДА СЕ ОВИ ДЕРИВАТИ НАФТЕ И БИОГОРИВА ПРОДАЈУ КУПЦУ – КРАЈЊЕМ КОРИСНИКУ ПРЕКО ОВЛАШЋЕНОГ ДИСТРИБУТЕРА ТИХ ДЕРИВАТА НАФТЕ И БИОГОРИВА, КУПАЦ – КРАЈЊИ КОРИСНИК ОСТВАРУЈЕ ПРАВО НА РЕФАКЦИЈУ ПЛАЋЕНЕ АКЦИЗЕ ПОД УСЛОВОМ ДА ПОСЕДУЈЕ ФИСКАЛНИ РАЧУН, ОДНОСНО РАЧУН ИДА ЈЕ ПЛАТИО ТЕ ДЕРИВАТЕ НАФТЕ И БИОГОРИВА.

ПРАВО НА РЕФАКЦИЈУ ПЛАЋЕНЕ АКЦИЗЕ ИЗ СТАВА 1. ОВОГ ЧЛАНА ОСТВАРУЈЕ ФИЗИЧКО ЛИЦЕ – НОСИЛАЦ ПОРОДИЧНОГ ПОЉОПРИВРЕДНОГ ГАЗДИНСТВА, ПРАВНО ЛИЦЕ И ПРЕДУЗЕТНИК, КОЈЕ ЈЕ УПИСАНО У РЕГИСТАР ПОЉОПРИВРЕДНИХ ГАЗДИНСТАВА У СКЛАДУ СА ПРОПИСОМ КОЈИМ СЕ УРЕЂУЈЕ РЕГИСТАР ПОЉОПРИВРЕДНИХ ГАЗДИНСТАВА, ДО КОЛИЧИНА ПОТРЕБНИХ ЗА ОБРАДУ ДО НАЈВИШЕ 100 ha УПИСАНОГ ОБРАДИВОГ ПОЉОПРИВРЕДНОГ ЗЕМЉИШТА КОЈЕ НИЈЕ У ДРЖАВНОЈ СВОЈИНИ, ОСИМ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ КОЈЕ ЈЕ УЗЕЛО У ЗАКУП НА ЈАВНОМ НАДМЕТАЊУ У СКЛАДУ СА ЗАКОНОМ КОЈИМ СЕ УРЕЂУЈЕ ПОЉОПРИВРЕДНО ЗЕМЉИШТЕ.

ЗАХТЕВ ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ ИЗ СТАВА 1. ОВОГ ЧЛАНА, ЛИЦЕ ИЗ СТАВА 2. ОВОГ ЧЛАНА ПОДНОСИ МИНИСТАРСТВУ НАДЛЕЖНОМ ЗА ПОСЛОВЕ ПОЉОПРИВРЕДЕ – УПРАВИ ЗА АГРАРНА ПЛАЋАЊА.

УПРАВА ЗА АГРАРНА ПЛАЋАЊА:

1) ПРИМА, ЕВИДЕНТИРА И СПРОВОДИ АДМИНИСТРАТИВНУ КОНТРОЛУ ЗАХТЕВА ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ ИЗ СТАВА 1. ОВОГ ЧЛАНА, У СКЛАДУ СА ОВИМ ЗАКОНОМ;

2) ДОНОСИ ПОРЕСКЕ АКТЕ И ПОРЕСКЕ УПРАВНЕ АКТЕ КОЈИМА СЕ УРЕЂУЈУ ПРАВА И ОБАВЕЗЕ У ПОСТУПКУ ПО ЗАХТЕВУ ИЗ СТАВА 3. ОВОГ ЧЛАНА;

3) ОДОБРАВА ИСПЛАТУ КОРИСНИЦИМА;

4) СПРОВОДИ ПОСТУПАК ЗА ПОВРАЋАЈ СРЕДСТАВА У СЛУЧАЈУ ПОГРЕШНЕ ИЛИ НЕОСНОВАНЕ ИСПЛАТЕ;

5) ВОДИ ЕВИДЕНЦИЈУ О ЛИЦИМА ИЗ СТАВА 2. ОВОГ ЧЛАНА КОЈИМА ЈЕ ОДОБРЕНА РЕФАКЦИЈА ПЛАЋЕНЕ АКЦИЗЕ И О ИЗНОСУ АКЦИЗЕ ЗА КОЈИ ЈЕ ИЗВРШЕНА РЕФАКЦИЈА;

6) ДОСТАВЉА ИЗВЕШТАЈЕ И АНАЛИЗЕ МИНИСТРУ НАДЛЕЖНОМ ЗА ПОСЛОВЕ ПОЉОПРИВРЕДЕ И МИНИСТРУ НАДЛЕЖНОМ ЗА ПОСЛОВЕ ФИНАНСИЈА;

7) ОБАВЉА ДРУГЕ ПОСЛОВЕ, У СКЛАДУ СА ОВИМ ЗАКОНОМ.

О ОСТВАРИВАЊУ ПРАВА НА РЕФАКЦИЈУ ПЛАЋЕНЕ АКЦИЗЕ ИЗ СТАВА 1. ОВОГ ЧЛАНА, ОДЛУЧУЈЕ ДИРЕКТОР УПРАВЕ ЗА АГРАРНА ПЛАЋАЊА РЕШЕЊЕМ.

НА РЕШЕЊЕ ИЗ СТАВА 5. ОВОГ ЧЛАНА МОЖЕ СЕ ИЗЈАВИТИ ЖАЛБА У РОКУ ОД 15 ДАНА ОД ДАНА ДОСТАВЉАЊА РЕШЕЊА.

О ЖАЛБИ ИЗ СТАВА 6. ОВОГ ЧЛАНА ОДЛУЧУЈЕ ДРУГОСТЕПЕНИ ОРГАН У СКЛАДУ СА ЗАКОНОМ КОЈИМ СЕ УРЕЂУЈЕ ПОРЕСКИ ПОСТУПАК И ПОРЕСКА АДМИНИСТРАЦИЈА.

МИНИСТАР НАДЛЕЖАН ЗА ПОСЛОВЕ ФИНАНСИЈА И МИНИСТАР НАДЛЕЖАН ЗА ПОСЛОВЕ ПОЉОПРИВРЕДЕ СПОРАЗУМНО ПРОПИСУЈУ БЛИЖЕ УСЛОВЕ, НАЧИН И ПОСТУПАК ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ НА МОТОРНО ГОРИВО КОЈЕ СЕ КОРИСТИ ЗА ПОЉОПРИВРЕДНЕ СВРХЕ, НОРМАТИВЕ КОЛИЧИНА ПОТРЕБНИХ ЗА ОБРАДУ УПИСАНОГ ОБРАДИВОГ ПОЉОПРИВРЕДНОГ ЗЕМЉИШТА ИЗ СТАВА 2. ОВОГ ЧЛАНА, ОБРАЗАЦ ЗАХТЕВА ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ НА МОТОРНО ГОРИВО КОЈЕ СЕ КОРИСТИ ЗА ПОЉОПРИВРЕДНЕ СВРХЕ, КАО И САДРЖИНУ И НАЧИН ВОЂЕЊА ЕВИДЕНЦИЈЕ О ЛИЦИМА КОЈИМА ЈЕ ОДОБРЕНА РЕФАКЦИЈА ПЛАЋЕНЕ АКЦИЗЕ И О ИЗНОСУ АКЦИЗЕ ЗА КОЈИ ЈЕ ИЗВРШЕНА РЕФАКЦИЈА.

Члан 40а

На цигарете из увоза и на цигарете произведене у земљи (тарифне ознаке номенклатуре ЦТ 2402 20 10 00 и 2402 20 90 00) плаћа се акциза, и то:

1) у периоду од 1. јануара до 30. јуна 2021. године у износу од 76,75 дин/пак;

2) у периоду од 1. јула до 31. децембра 2021. године у износу од 78,25 дин/пак;

3) у периоду од 1. јануара до 30. јуна 2022. године у износу од 79,75 дин/пак;

4) у периоду од 1. јула до 31. децембра 2022. године у износу од 81,25 дин/пак;

5) у периоду од 1. јануара до 30. јуна 2023. године у износу од 82,75 дин/пак;

6) у периоду од 1. јула до ~~31. децембра 2023. године~~ 30. СЕПТЕМБРА 2023. ГОДИНЕ у износу од 84,25 дин/пак;

~~7) у периоду од 1. јануара до 30. јуна 2024. године у износу од 85,75 дин/пак;~~

~~8) у периоду од 1. јула до 31. децембра 2024. године у износу од 87,25 дин/пак;~~

~~9) у периоду од 1. јануара до 30. јуна 2025. године у износу од 88,75 дин/пак;~~

~~10) од 1. јула 2025. године у износу од 90,25 дин/пак.~~

7) У ПЕРИОДУ ОД 1. ОКТОБРА ДО 31. ДЕЦЕМБРА 2023. ГОДИНЕ У ИЗНОСУ ОД 90,99 ДИН/ПАК;

8) У ПЕРИОДУ ОД 1. ЈАНУАРА ДО 30. ЈУНА 2024. ГОДИНЕ У ИЗНОСУ ОД 92,61 ДИН/ПАК;

9) У ПЕРИОДУ ОД 1. ЈУЛА ДО 31. ДЕЦЕМБРА 2024. ГОДИНЕ У ИЗНОСУ ОД 94,23 ДИН/ПАК;

10) У ПЕРИОДУ ОД 1. ЈАНУАРА ДО 30. ЈУНА 2025. ГОДИНЕ У ИЗНОСУ ОД 95,85 ДИН/ПАК;

11) ОД 1. ЈУЛА 2025. ГОДИНЕ У ИЗНОСУ ОД 97,47 ДИН/ПАК.

Акциза на цигарете из става 1. овог члана плаћа се по паковању од 20 комада.

На цигарете које су у паковању различитом од паковања из става 2. овог члана, акциза се плаћа сразмерно паковању.

Члан 40г

На цигаре и цигарилосе (тарифне ознаке номенклатуре ЦТ 2402 10 00 00) плаћа се акциза у износу од ~~15,50 дин/ком~~ 26,45 ДИН/КОМ.

Акциза на цигаре и цигарилосе из става 1. овог члана плаћа се по комаду.

Члан 40и

На електричну енергију за крајњу потрошњу (тарифне ознаке номенклатуре ЦТ 2716 00 00 00) плаћа се акциза по стопи од 7,5%.

Крајњом потрошњом, у смислу става 1. овог члана, сматра се испорука електричне енергије крајњим купцима у Републици Србији, укључујући и потрошњу електричне енергије од стране снабдевача за сопствене потребе, обрачуната на основу очитавања потрошње преко мерних уређаја на местима примопредаје електричне енергије, у складу са законом којим се уређује област енергетике.

ИСПОРУЧЕНОМ КОЛИЧИНОМ ЕЛЕКТРИЧНЕ ЕНЕРГИЈЕ ЗА КРАЈЊУ ПОТРОШЊУ, У СМИСЛУ СТАВА 1. ОВОГ ЧЛАНА, КОЈА ЈЕ ИЗВРШЕНА КРАЈЊИМ КУПЦИМА КОЈИ ИМАЈУ СТАТУС КУПЦА – ПРОИЗВОЂАЧА, СМАТРА СЕ УТРОШЕНА ЕЛЕКТРИЧНА ЕНЕРГИЈА КОЈА СЕ ОБРАЧУНАВА, ОДНОСНО УТВРЂУЈЕ У СКЛАДУ СА ПРОПИСИМА КОЈИМА СЕ УРЕЂУЈЕ КОРИШЋЕЊЕ ОБНОВЉИВИХ ИЗВОРА ЕНЕРГИЈЕ.

Члан 40к

Основицу за обрачун акцизе на електричну енергију из члана 40и став 1. овог закона чини цена електричне енергије у коју се урачунавају сви трошкови који су директно везани за испоручену електричну енергију, укључујући и трошкове који не зависе од потрошње електричне енергије, као и накнада за подстицај повлашћених произвођача електричне енергије, а у складу са законом којим се уређује област енергетике.

ИЗУЗЕТНО ОД СТАВА 1. ОВОГ ЧЛАНА ОСНОВИЦА ЗА ОБРАЧУН АКЦИЗЕ НА ИСПОРУЧЕНУ ЕЛЕКТРИЧНУ ЕНЕРГИЈУ ЗА КРАЈЊУ ПОТРОШЊУ ИЗ ЧЛАНА 40И СТАВ 3. ОВОГ ЗАКОНА ЈЕ ИЗНОС НАКНАДЕ ЗА УТРОШЕНУ ЕЛЕКТРИЧНУ ЕНЕРГИЈУ КОЈА СЕ ОБРАЧУНАВА, ОДНОСНО УТВРЂУЈЕ У СКЛАДУ СА ПРОПИСИМА КОЈИМА СЕ УРЕЂУЈЕ КОРИШЋЕЊЕ ОБНОВЉИВИХ ИЗВОРА ЕНЕРГИЈЕ, БЕЗ АКЦИЗЕ И ПОРЕЗА НА ДОДАТУ ВРЕДНОСТ.

XIIД ПРИРОДНИ ГАС

ЧЛАН 40Њ

ИЗУЗЕТНО ОД ОДРЕДАБА ЧЛ. 3, 6, 8, 19, 21, 23, 24, 25, 26. И 30. ОВОГ ЗАКОНА, ОПОРЕЗИВАЊЕ АКЦИЗОМ ПРИРОДНОГ ГАСА УРЕЂУЈЕ СЕ ОДРЕДБАМА ЧЛ. 40О ДО 40У ОВОГ ЗАКОНА.

ЧЛАН 40O

НА ПРИРОДНИ ГАС ЗА КРАЈЊУ ПОТРОШЊУ (ТАРИФНЕ ОЗНАКЕ НОМЕНКЛАТУРЕ ЦТ 2711 11 00 00 И 2711 21 00 00) ПЛАЋА СЕ АКЦИЗА У ИЗНОСУ ОД 1.097,20 ДИН/МWH ЗА ПОГОН МОТОРНИХ ВОЗИЛА И АКЦИЗА У ИЗНОСУ ОД 63,30 ДИН/ МWH ЗА ГРЕЈАЊЕ.

KРАЈЊОМ ПОТРОШЊОМ, У СМИСЛУ СТАВА 1. ОВОГ ЧЛАНА, СМАТРА СЕ ИСПОРУКА ПРИРОДНОГ ГАСА КРАЈЊЕМ КОРИСНИКУ У РЕПУБЛИЦИ СРБИЈИ, УКЉУЧУЈУЋИ И ПОТРОШЊУ ПРИРОДНОГ ГАСА ОД СТРАНЕ СНАБДЕВАЧА, ОДНОСНО ЈАВНОГ СНАБДЕВАЧА ЗА СОПСТВЕНЕ ПОТРЕБЕ, ОБРАЧУНАТА НА ОСНОВУ ОЧИТАВАЊА ПОТРОШЊЕ ПРЕКО МЕРНИХ УРЕЂАЈА НА МЕСТИМА ПРИМОПРЕДАЈЕ ПРИРОДНОГ ГАСА, У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ.

КРАЈЊОМ ПОТРОШЊОМ, У СМИСЛУ СТАВА 1. ОВОГ ЧЛАНА, СМАТРА СЕ И ИСПОРУКА ПРИРОДНОГ ГАСА КРАЈЊЕМ КОРИСНИКУ У РЕПУБЛИЦИ СРБИЈИ ОД СТРАНЕ ЛИЦА КОЈЕ ПРОИЗВОДИ И КОМПРИМУЈЕ ПРИРОДНИ ГАС НА ЕКСПЛОАТАЦИОНОМ ПОЉУ, ОДНОСНО ЛИЦА КОЈЕ УВОЗИ КОМПРИМОВАНИ ПРИРОДНИ ГАС.

KРАЈЊИМ КОРИСНИКОМ ИЗ СТАВА 2. ОВОГ ЧЛАНА СМАТРА СЕ КОРИСНИК ЧИЈИ ЈЕ ОБЈЕКАТ ПРИКЉУЧЕН НА ТРАНСПОРТНИ, ОДНОСНО ДИСТРИБУТИВНИ СИСТЕМ, КАО И КОРИСНИК КОЈЕМ ЈЕ ПРИРОДНИ ГАС ИСПОРУЧИЛО ЛИЦЕ ИЗ СТАВА 3. ОВОГ ЧЛАНА.

ЧЛАН 40П

OБВЕЗНИК АКЦИЗЕ НА ПРИРОДНИ ГАС ЈЕ ЛИЦЕ КОЈЕ СЕ, У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ, СМАТРА СНАБДЕВАЧЕМ, ОДНОСНО ЈАВНИМ СНАБДЕВАЧЕМ ПРИРОДНИМ ГАСОМ.

ОБВЕЗНИК АКЦИЗЕ НА ПРИРОДНИ ГАС ЈЕ И ЛИЦЕ КОЈЕ ПРОИЗВОДИ И КОМПРИМУЈЕ ПРИРОДНИ ГАС НА ЕКСПЛОАТАЦИОНОМ ПОЉУ, КАО И ЛИЦЕ КОЈЕ УВОЗИ КОМПРИМОВАНИ ПРИРОДНИ ГАС, С ТИМ ДА СЕ НА ОВЕ ОБВЕЗНИКЕ СХОДНО ПРИМЕЊУЈУ ОДРЕДБЕ КОЈЕ СЕ ОДНОСЕ НА ОБВЕЗНИКЕ ИЗ СТАВА 1. ОВОГ ЧЛАНА.

ЧЛАН 40Р

ОСНОВИЦУ ЗА ОБРАЧУН АКЦИЗЕ НА ПРИРОДНИ ГАС ИЗ ЧЛАНА 40O СТАВ 1. ОВОГ ЗАКОНА ЧИНИ КОЛИЧИНА ИСПОРУЧЕНОГ ПРИРОДНОГ ГАСА, А У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ.

ЧЛАН 40С

СНАБДЕВАЧ, ОДНОСНО ЈАВНИ СНАБДЕВАЧ ПРИРОДНИМ ГАСОМ ОБРАЧУНАВА АКЦИЗУ НА ПРИРОДНИ ГАС НА ОСНОВУ ИЗДАТИХ РАЧУНА, ОДНОСНО НА ОСНОВУ ОБРАЧУНА ПОТРОШЊЕ ПРИРОДНОГ ГАСА ЗА СОПСТВЕНЕ ПОТРЕБЕ И ИНФОРМАЦИЈА ДОБИЈЕНИХ ОД КРАЈЊЕГ КОРИСНИКА У ОБРАЧУНСКОМ ПЕРИОДУ, У СКЛАДУ СА АКТОМ ИЗ ЧЛАНА 40У ОВОГ ЗАКОНА.

ОБРАЧУНСКИ ПЕРИОД ЗА АКЦИЗУ ЈЕ КАЛЕНДАРСКИ МЕСЕЦ У КОЈЕМ ЈЕ УТВРЂЕНА ПОТРОШЊА ПРИРОДНОГ ГАСА.

ОБАВЕЗА ОБРАЧУНАВАЊА АКЦИЗЕ НАСТАЈЕ ДАНОМ УТВРЂИВАЊА ПОТРОШЊЕ ПРИРОДНОГ ГАСА НА ОСНОВУ ПОДАТАКА О МЕРЕЊУ ИСПОРУЧЕНОГ ПРИРОДНОГ ГАСА И ИНФОРМАЦИЈА ДОБИЈЕНИХ ОД КРАЈЊЕГ КОРИСНИКА О ПЛАНИРАНОЈ УПОТРЕБИ ИСПОРУЧЕНОГ ПРИРОДНОГ ГАСА, КОЈУ ОБВЕЗНИК ИСПУЊАВА ПОДНОШЕЊЕМ АКОНТАЦИОНЕ ПОРЕСКЕ ПРИЈАВЕ ИЗ ЧЛАНА 40Ћ СТАВ 1. ОВОГ ЗАКОНА.

МЕРЕЊЕ ИСПОРУЧЕНОГ ПРИРОДНОГ ГАСА ИЗ СТАВА 3. ОВОГ ЧЛАНА ВРШИ ОПЕРАТОР ТРАНСПОРТНОГ СИСТЕМА, ОДНОСНО ОПЕРАТОР ДИСТРИБУТИВНОГ СИСТЕМА У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ.

СНАБДЕВАЧ, ОДНОСНО ЈАВНИ СНАБДЕВАЧ ПРИРОДНИМ ГАСОМ ДУЖАН ЈЕ ДА ЗА ИСПОРУЧЕНИ ПРИРОДНИ ГАС ИЗДА РАЧУН, ОДНОСНО ДА САЧИНИ ОБРАЧУН ИЗ СТАВА 1. ОВОГ ЧЛАНА, У РОКУ ОД ОСАМ ДАНА ОД ДАНА НАСТАНКА ОБАВЕЗЕ ПО ОСНОВУ АКЦИЗЕ.

РАЧУН, ОДНОСНО ОБРАЧУН ИЗ СТАВА 5. ОВОГ ЧЛАНА ОБАВЕЗНО САДРЖИ ПОДАТАК О ДАТУМУ НАСТАНКА ОБАВЕЗЕ ПО ОСНОВУ АКЦИЗЕ, ОСНОВИЦИ ЗА ОБРАЧУН АКЦИЗЕ, ВИСИНУ АКЦИЗЕ И ИЗНОСУ ОБРАЧУНАТЕ АКЦИЗЕ.

ОБВЕЗНИК АКЦИЗЕ ЈЕ ДУЖАН И ДА ПОДНОСИ КОНАЧНЕ ПОРЕСКЕ ПРИЈАВЕ У СКЛАДУ СА ЧЛАНОМ 40Ћ СТАВ 2. ОВОГ ЗАКОНА.

ЧЛАН 40Т

АКЦИЗА СЕ НЕ ПЛАЋА НА ПРИРОДНИ ГАС:

1) КОЈИ СЕ ИСПОРУЧУЈЕ ЗА:

(1) СЛУЖБЕНЕ ПОТРЕБЕ ДИПЛОМАТСКИХ И КОНЗУЛАРНИХ ПРЕДСТАВНИШТАВА;

(2) СЛУЖБЕНЕ ПОТРЕБЕ МЕЂУНАРОДНИХ ОРГАНИЗАЦИЈА, АКО ЈЕ ТО ПРЕДВИЂЕНО МЕЂУНАРОДНИМ УГОВОРОМ;

(3) ЛИЧНЕ ПОТРЕБЕ СТРАНОГ ОСОБЉА ДИПЛОМАТСКИХ И КОНЗУЛАРНИХ ПРЕДСТАВНИШТАВА, УКЉУЧУЈУЋИ И ЧЛАНОВЕ ЊИХОВИХ ПОРОДИЦА;

(4) ЛИЧНЕ ПОТРЕБЕ СТРАНОГ ОСОБЉА МЕЂУНАРОДНИХ ОРГАНИЗАЦИЈА, УКЉУЧУЈУЋИ И ЧЛАНОВЕ ЊИХОВИХ ПОРОДИЦА, АКО ЈЕ ТО ПРЕДВИЂЕНО МЕЂУНАРОДНИМ УГОВОРОМ;

2) ЧИЈА СЕ ИСПОРУКА ВРШИ У ОКВИРУ РЕАЛИЗАЦИЈЕ МЕЂУНАРОДНОГ УГОВОРА, АКО ЈЕ ТИМ УГОВОРОМ ПРЕДВИЂЕНО ОСЛОБОЂЕЊЕ ОД ПЛАЋАЊА АКЦИЗЕ;

3) КОЈИ СЕ КОРИСТИ ЗА ПРОИЗВОДЊУ ЕЛЕКТРИЧНЕ ЕНЕРГИЈЕ, ОДНОСНО ЗА ПРОИЗВОДЊУ ЕЛЕКТРИЧНЕ И ТОПЛОТНЕ ЕНЕРГИЈЕ У КОМБИНОВАНОМ ПРОЦЕСУ ПРОИЗВОДЊЕ (КОГЕНЕРАЦИЈА), ОДНОСНО ТОПЛОТНЕ ЕНЕРГИЈЕ, КАО И ЗА СОПСТВЕНУ ПОТРОШЊУ, ОДНОСНО ОДРЖАВАЊЕ СПОСОБНОСТИ ПРОИЗВОДЊЕ ЕЛЕКТРИЧНЕ ЕНЕРГИЈЕ ПРОИЗВОЂАЧА ЕЛЕКТРИЧНЕ ЕНЕРГИЈЕ;

4) КОЈИ СЕ КОРИСТИ ЗА ПРОИЗВОДЊУ НАФТЕ И ГАСА НА ЕКСПЛАТАЦИОНИМ ПОЉИМА;

5) КОЈИ СЕ КОРИСТИ ЗА ОБЕЗБЕЂИВАЊЕ СИСТЕМСКИХ УСЛУГА, БАЛАНСИРАЊЕ СИСТЕМА, ОБЕЗБЕЂИВАЊЕ СИГУРНОГ РАДА ТРАНСПОРТНОГ И ДИСТРИБУТИВНОГ СИСТЕМА, ОДНОСНО СКЛАДИШТА ПРИРОДНОГ ГАСА И ЗА НАДОКНАДУ ГУБИТАКА У ТРАНСПОРТНОМ И ДИСТРИБУТИВНОМ СИСТЕМУ, У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ.

ОСЛОБОЂЕЊЕ ИЗ СТАВА 1. ТАЧКА 1) ПОДТАЧ. (1) И (3) ОВОГ ЧЛАНА ОСТВАРУЈЕ СЕ ПОД УСЛОВОМ РЕЦИПРОЦИТЕТА, А НА ОСНОВУ ПОТВРДЕ МИНИСТАРСТВА НАДЛЕЖНОГ ЗА СПОЉНЕ ПОСЛОВЕ.

ЧЛАН 40Ћ

ОБВЕЗНИК АКЦИЗЕ ДУЖАН ЈЕ ДА УТВРЂЕНУ ОБАВЕЗУ ПО ОСНОВУ АКЦИЗЕ НА ПРИРОДНИ ГАС ИСКАЖЕ У АКОНТАЦИОНОЈ ПОРЕСКОЈ ПРИЈАВИ КОЈУ ДОСТАВЉА НАДЛЕЖНОМ ПОРЕСКОМ ОРГАНУ НАЈКАСНИЈЕ У РОКУ ОД 15 ДАНА ПО ИСТЕКУ ОБРАЧУНСКОГ ПЕРИОДА.

ОБВЕЗНИК АКЦИЗЕ ДУЖАН ЈЕ ДА ОБРАЧУНАТУ АКЦИЗУ ПЛАТИ У ПЕРИОДУ ЗА ПОДНОШЕЊЕ ПОРЕСКЕ ПРИЈАВЕ ИЗ СТАВА 1. ОВОГ ЧЛАНА.

ОБВЕЗНИК АКЦИЗЕ ДУЖАН ЈЕ ДА ПОДНЕСЕ КОНАЧНУ ПОРЕСКУ ПРИЈАВУ НА ОСНОВУ ПОДАТАКА О СТВАРНОЈ УПОТРЕБИ ПРИРОДНОГ ГАСА, ДОБИЈЕНИХ ОД КРАЈЊЕГ КОРИСНИКА У СКЛАДУ СА ПОДЗАКОНСКИМ АКТОМ ИЗ ЧЛАНА 40У ОВОГ ЗАКОНА, НАЈКАСНИЈЕ:

1) ДО 31. ЈУЛА ТЕКУЋЕ ГОДИНЕ ЗА ОБРАЧУНСКЕ ПЕРИОДЕ, ОДНОСНО ИЗДАТЕ РАЧУНЕ ЗА ПРОМЕТ ИЗВРШЕН ОД 1. ЈАНУАРА ДО 30. ЈУНА ТЕКУЋЕ ГОДИНЕ;

2) ДО 31. ЈАНУАРА ТЕКУЋЕ ГОДИНЕ ЗА ОБРАЧУНСКЕ ПЕРИОДЕ, ОДНОСНО ИЗДАТЕ РАЧУНЕ ЗА ПРОМЕТ ИЗВРШЕН ОД 1. ЈУЛА ДО 31. ДЕЦЕМБРА ПРЕТХОДНЕ ГОДИНЕ.

ОБВЕЗНИК АКЦИЗЕ ЈЕ ДУЖАН ДА У РОКУ ЗА ПОДНОШЕЊЕ КОНАЧНЕ ПОРЕСКЕ ПРИЈАВЕ ПЛАТИ ПОЗИТИВНУ РАЗЛИКУ ИЗМЕЂУ УКУПНОГ ИЗНОСА ОБАВЕЗЕ УТВРЂЕНОГ ПО КОНАЧНОЈ ПОРЕСКОЈ ПРИЈАВИ И ЗБИРА ИЗНОСА ОБАВЕЗА УТВРЂЕНИХ У АКОНТАЦИОНИМ ПОРЕСКИМ ПРИЈАВАМА ЗА ОДГОВАРАЈУЋИ ОБРАЧУНСКИ ПЕРИОД, А УКОЛИКО ЈЕ ОВА РАЗЛИКА НЕГАТИВНА ВИШЕ ОБРАЧУНАТУ И ПЛАЋЕНУ АКЦИЗУ МОЖЕ ДА КОРИСТИ КАО ПОРЕСКИ КРЕДИТ ЗА НАРЕДНЕ ОБРАЧУНСКЕ ПЕРИОДЕ, ОДНОСНО ДА ЗАХТЕВА ПОВРАЋАЈ ВИШЕ ПЛАЋЕНЕ АКЦИЗЕ У СКЛАДУ СА ПРОПИСИМА КОЈИМА СЕ УРЕЂУЈЕ ПОРЕСКИ ПОСТУПАК И ПОРЕСКА АДМИНИСТРАЦИЈА.

ЧЛАН 40У

БЛИЖЕ УСЛОВЕ, НАЧИН И ПОСТУПАК ОБРАЧУНАВАЊА И ПЛАЋАЊА АКЦИЗЕ НА ПРИРОДНИ ГАС, ОБАВЕЗЕ ОБВЕЗНИКА АКЦИЗЕ И КРАЈЊЕГ КОРИСНИКА, КАО И ОСТВАРИВАЊЕ ОСЛОБОЂЕЊА УРЕЂУЈЕ ВЛАДА.

XIII КАЗНЕНЕ ОДРЕДБЕ

ЧЛАН 46А

НОВЧАНОМ КАЗНОМ ОД 50.000 ДО 2.000.000 ДИНАРА КАЗНИЋЕ СЕ ЗА ПРЕКРШАЈ ПРАВНО ЛИЦЕ АКО:

1) НЕ ОБЕЛЕЖИ АКЦИЗНЕ ПРОИЗВОДЕ КОНТРОЛНОМ АКЦИЗНОМ МАРКИЦОМ, ОДНОСНО КОНТРОЛНОМ АКЦИЗНОМ МАРКИЦОМ СА QR КОДОМ (ЧЛАН 18 СТАВ 1);

2) НЕ ИЗВРШИ ПРВО СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ ЗА СВАКИ ОД ПРОИЗВОДА ПОСЕБНО И НЕ ИЗВРШИ УНОС ДОДАТНИХ ИНФОРМАЦИЈА У СИСТЕМУ Е-АКЦИЗА (ЧЛАН 18А СТАВ 1);

3) НЕ ИЗВРШИ СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ НА СВАКОМ ПОЈЕДИНАЧНОМ МЕСТУ ПРИЈЕМА ПРОИЗВОДА У ПРОПИСАНОМ РОКУ (ЧЛАН 18А СT. 2. И 3);

4) НЕ ИЗВРШИ ДОСТАВЉАЊЕ ПОДАТАКА О ОЧИТАНИМ QR КОДОВИМА НА АКЦИЗНИМ МАРКИЦАМА У ПРОПИСАНИМ РОКУ (18А СТАВ 4);

5) НЕ ОМОГУЋИ ЛИЦУ КОЈЕ ВРШИ ИНСПЕКЦИЈСКИ НАДЗОР УВИД У ПОДАТКЕ КОЈИ СЕ НАЛАЗЕ У СИСТЕМУ Е-АКЦИЗА, ПРАТЕЋУ ТЕХНИЧКУ ОПРЕМУ И УРЕЂАЈЕ КОЈИ СУ У ВЕЗИ СА СИСТЕМОМ Е-АКЦИЗА (ЧЛАН 18Б СТАВ 3)

ЗА ПРЕКРШАЈ ИЗ СТАВА 1. ОВОГ ЧЛАНА КАЗНИЋЕ СЕ И ОДГОВОРНО ЛИЦЕ У ПРАВНОМ ЛИЦУ НОВЧАНОМ КАЗНОМ ОД 5.000 ДО 150.000 ДИНАРА.

ЗА ПРЕКРШАЈ ИЗ СТАВА 1. ОВОГ ЧЛАНА КАЗНИЋЕ СЕ ПРЕДУЗЕТНИК НОВЧАНОМ КАЗНОМ ОД 10.000 ДО 500.000 ДИНАРА.

САМОСТАЛНИ ЧЛАНОВИ ПРЕДЛОГА ЗАКОНА

ЧЛАН 20.

ПРВО НАРЕДНО УСКЛАЂИВАЊЕ ДИНАРСКИХ ИЗНОСА АКЦИЗЕ ИЗ ЧЛ. 3. ДО 7. и чл. 14, 15 и 18. ОВОГ ЗАКОНА ИЗВРШИЋЕ СЕ У 2024. ГОДИНИ ИНДЕКСОМ ПОТРОШАЧКИХ ЦЕНА У 2023. ГОДИНИ.

ОВЛАШЋУЈЕ СЕ ВЛАДА ДА ОБЈАВИ ИЗНОСЕ АКЦИЗА ИЗ СТАВА 1. ОВОГ ЧЛАНА.

ЧЛАН 21.

ИЗУЗЕТНО ОД ЧЛАНА 10. СТАВ 9. ЗАКОНА О АКЦИЗАМА, МИНИМАЛНА АКЦИЗА НА ЦИГАРЕТЕ, ОД 1. ОКТОБРА 2023. ГОДИНЕ ДО ДАНА ПОЧЕТКА ПРИМЕНЕ АКТА ВЛАДЕ КОЈИМ ЋЕ СЕ УТВРДИТИ ПРОСЕЧНА ПОНДЕРИСАНА МАЛОПРОДАЈНА ЦЕНА ЦИГАРЕТА И МИНИМАЛНА АКЦИЗА НА ЦИГАРЕТЕ, ИЗНОСИ 202,13 ДИН/ПАК, А НА ОСНОВУ ПОДАТАКА О УКУПНОЈ ВРЕДНОСТИ СВИХ ЦИГАРЕТА КОЈЕ СУ ПУШТЕНЕ У ПРОМЕТ ПО МАЛОПРОДАЈНИМ ЦЕНАМА И УКУПНОЈ КОЛИЧИНИ ЦИГАРЕТА ПУШТЕНИХ У ПРОМЕТ У РЕПУБЛИЦИ СРБИЈИ У 2022. ГОДИНИ.

ИЗУЗЕТНО ОД ЧЛАНА 10. СТАВ 9. ЗАКОНА О АКЦИЗАМА, МИНИМАЛНА АКЦИЗА НА ДУВАН ЗА ПУШЕЊЕ И ОСТАЛЕ ДУВАНСКЕ ПРЕРАЂЕВИНЕ (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ), ОД 1. ОКТОБРА 2023. ГОДИНЕ ДО ДАНА ПОЧЕТКА ПРИМЕНЕ АКТА ВЛАДЕ КОЈИМ ЋЕ СЕ УТВРДИТИ ПРОСЕЧНА ПОНДЕРИСАНА МАЛОПРОДАЈНА ЦЕНА ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) И МИНИМАЛНА АКЦИЗА НА ОВЕ ДУВАНСКЕ ПРЕРАЂЕВИНЕ, ИЗНОСИ, И ТО: ЗА РЕЗАНИ ДУВАН 7.074,55 ДИН/КГ; ЗА ДУВАН ЗА ЛУЛУ 7.074,55 ДИН/КГ; ЗА ДУВАН ЗА ЖВАКАЊЕ 22.360,00 ДИН/КГ; ЗА БУРМУТ 7.074,55 ДИН/КГ, А НА ОСНОВУ ПОДАТАКА О УКУПНОЈ ВРЕДНОСТИ ЦЕЛОКУПНОГ ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) ПУШТЕНИХ У ПРОМЕТ ПО МАЛОПРОДАЈНИМ ЦЕНАМА И УКУПНОЈ КОЛИЧИНИ ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) ПУШТЕНИХ У ПРОМЕТ У РЕПУБЛИЦИ СРБИЈИ У 2022. ГОДИНИ.

ЧЛАН 22.

ПОЉОПРИВРЕДНО ГАЗДИНСТВО И ФИЗИЧКО ЛИЦЕ – НОСИЛАЦ ПОРОДИЧНОГ ПОЉОПРИВРЕДНОГ ГАЗДИНСТВА КОЈЕ ЈЕ УПИСАНО У РЕГИСТАР ПОЉОПРИВРЕДНИХ ГАЗДИНСТАВА, ПРАВО НА РЕФАКЦИЈУ ПЛАЋЕНЕ АКЦИЗЕ НА ДЕРИВАТЕ НАФТЕ КОЈЕ СЕ КАО МОТОРНО ГОРИВО КОРИСТИ У ПОЉОПРИВРЕДНЕ СВРХЕ ИЗ ЧЛАНА 13. ОВОГ ЗАКОНА, ОСТВАРУЈЕ ЗА МОТОРНО ГОРИВО (ГАСНА УЉА И БИОГОРИВА) НАБАВЉЕНО ПОЧЕВ ОД 1. ЈАНУАРА 2024. ГОДИНЕ.

ЧЛАН 23.

ОБАВЕЗА ПО ОСНОВУ АКЦИЗЕ НА НИКОТИНСКЕ ВРЕЋИЦЕ ИЗ ЧЛАНА 7. ОВОГ ЗАКОНА НАСТАЈЕ ПОЧЕВ ОД 1. ЈАНУАРА 2024. ГОДИНЕ.

ОБАВЕЗА ОБЕЛЕЖАВАЊА КОНТРОЛНИМ АКЦИЗНИМ МАРКИЦАМА СА QR КОДОМ ИЗ ЧЛАНА 10. ОВОГ ЗАКОНА ПОЧИЊЕ ОД 1. ЈАНУАРА 2025. ГОДИНЕ.

НЕСАГОРЕВАЈУЋИ ДУВАН НЕ ОБЕЛЕЖАВА СЕ КОНТРОЛНОМ АКЦИЗНОМ МАРКИЦОМ ИЗ ЧЛАНА 18. ЗАКОНА О АКЦИЗАМА, ВЕЋ СЕ ОД 1. ЈАНУАРА 2025. ГОДИНЕ ОБЕЛЕЖАВА КОНТРОЛНИМ АКЦИЗНИМ МАРКИЦАМА СА QR КОДОМ.

ОБАВЕЗА СКЕНИРАЊА QR КОДА НА КОНТРОЛНОЈ АКЦИЗНОЈ МАРКИЦИ ОД СТРАНЕ ОБВЕЗНИКА АКЦИЗА, ОДНОСНО ДРУГИХ УЧЕСНИКА У ПРОМЕТУ У СКЛАДУ СА ОДРЕДБАМА ОВОГ ЗАКОНА ИЗ ЧЛАНА 10. ОВОГ ЗАКОНА ПОЧИЊЕ ОД 1. ЈАНУАРА 2025. ГОДИНЕ.

ОБАВЕЗА КОРИШЋЕЊА СИСТЕМА Е-АКЦИЗА ИЗ ЧЛАНА 10. ОВОГ ЗАКОНА ПОЧИЊЕ ОД 1. ОКТОБРА 2024. ГОДИНЕ.

ОБАВЕЗА ПО ОСНОВУ АКЦИЗЕ НА ПРИРОДНИ ГАС ИЗ ЧЛАНА 18. ОВОГ ЗАКОНА НАСТАЈЕ ПОЧЕВ ОД 1. ЈАНУАРА 2025. ГОДИНЕ.

ЧЛАН 24.

ПОДЗАКОНСКИ АКТ КОЈИМ СЕ ПРОПИСУЈЕ ИЗГЛЕД КОНТРОЛНЕ АКЦИЗНЕ МАРКИЦЕ, КОНТРОЛНЕ АКЦИЗНЕ МАРКИЦЕ СА QR КОДОМ, ВРСТА ПОДАТАКА НА МАРКИЦИ, НАЧИН И ПОСТУПАК ОДОБРАВАЊА И ИЗДАВАЊА МАРКИЦА, ВОЂЕЊА ЕВИДЕНЦИЈЕ О ОДОБРЕНИМ И ИЗДАТИМ МАРКИЦАМА И ОБЕЛЕЖАВАЊА АКЦИЗНИХ ПРОИЗВОДА, КАО И ВРСТУ ПОЈЕДИНАЧНОГ ПАКОВАЊА КАФЕ ЗА КРАЈЊУ ПОТРОШЊУ КОЈЕ ЋЕ СЕ ОБЕЛЕЖАВАТИ КОНТРОЛНОМ АКЦИЗНОМ МАРКИЦОМ, У СКЛАДУ СА ЧЛАНОМ 9. ОВОГ ЗАКОНА, ДОНЕЋЕ СЕ У РОКУ ОД ДЕВЕТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

ДО ПОЧЕТКА ПРИМЕНЕ АКТА ИЗ СТАВА 1. ОВОГ ЗАКОНА ПРИМЕЊИВАЋЕ СЕ УРЕДБА О ИЗГЛЕДУ КОНТРОЛНЕ АКЦИЗНЕ МАРКИЦЕ, ВРСТИ ПОДАТАКА НА МАРКИЦИ И НАЧИНУ И ПОСТУПКУ ОДОБРАВАЊА И ИЗДАВАЊА МАРКИЦА, ВОЂЕЊА ЕВИДЕНЦИЈА О ОДОБРЕНИМ И ИЗДАТИМ МАРКИЦАМА И ОБЕЛЕЖАВАЊА ЦИГАРЕТА, АЛКОХОЛНИХ ПИЋА И КАФЕ („СЛУЖБЕНИ ГЛАСНИК РС”, БР. 137/04, 11/05, 29/05, 56/05, 75/05, 88/05, 108/06, 83/11, 113/15, 9/17 И 108/17).

ПОДЗАКОНСКИ АКТ ИЗ ЧЛАНА 10. ОВОГ ЗАКОНА КОЈИМ СЕ ПРОПИСУЈУ ТЕХНИЧКЕ И ФУНКЦИОНАЛНЕ КАРАКТЕРИСТИКЕ УРЕЂАЈА ЗА СКЕНИРАЊЕ QR КОДОВА НА КОНТРОЛНИМ АКЦИЗНИМ МАРКИЦАМА, НАЧИН И ПОСТУПАК СКЕНИРАЊА QR КОДА НА КОНТРОЛНОЈ АКЦИЗНОЈ МАРКИЦИ, САДРЖИНА И ВРСТА ДОДАТНИХ ИНФОРМАЦИЈА КОЈЕ СЕ УНОСЕ ПРИЛИКОМ ПРВОГ СКЕНИРАЊА, ДОНЕЋЕ СЕ У РОКУ ОД ДЕВЕТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 10. ОВОГ ЗАКОНА КОЈИМ СЕ ПРОПИСУЈУ УСЛОВИ, НАЧИН И ПОСТУПАК ЗА РЕГИСТРАЦИЈУ КОРИСНИКА СИСТЕМА Е-АКЦИЗА, САДРЖИНА И НАЧИН ПРЕУЗИМАЊА ПОДАТАКА ИЗ ДРУГИХ РЕГИСТАРА КОЈИ СЕ ВОДЕ КОД НАДЛЕЖНИХ ОРГАНА, КАО И ПОДАТАКА У ВЕЗИ СА АКЦИЗНИМ ПРОИЗВОДИМА, ОБВЕЗНИЦИМА АКЦИЗЕ И УЧЕСНИЦИМА У ПРОМЕТУ, ПОСТУПАК ЗА УПРАВЉАЊЕ ПОСЛОВНИМ ПРОЦЕСИМА СИСТЕМА Е-АКЦИЗА И РАЗМЕНУ ПОДАТАКА И ИНФОРМАЦИЈА ИЗМЕЂУ КОРИСНИКА СИСТЕМА Е-АКЦИЗЕ У ВЕЗИ СА АКЦИЗНИМ ПРОИЗВОДИМА, КАО И ЗА ЕВИДЕНТИРАЊЕ, ЧУВАЊЕ И ОБРАДУ ПОДАТАКА У ВЕЗИ СА КРЕТАЊЕМ АКЦИЗНИХ ПРОИЗВОДА, ДОНЕЋЕ СЕ У РОКУ ОД ДЕВЕТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 11. ОВОГ ЗАКОНА КОЈИМ СЕ УРЕЂУЈЕ РЕГИСТАР УВОЗНИКА АЛКОХОЛНИХ ПИЋА И КАФЕ ДОНЕЋЕ СЕ У РОКУ ОД ДЕВЕТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 13. ОВОГ ЗАКОНА КОЈИМ СЕ ПРОПИСУЈУ УСЛОВИ, НАЧИН И ПОСТУПАК ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ НА МОТОРНО ГОРИВО КОЈЕ СЕ КОРИСТИ ЗА ПОЉОПРИВРЕДНЕ СВРХЕ, НОРМАТИВЕ КОЛИЧИНА ПОТРЕБНИХ ЗА ОБРАДУ УПИСАНОГ ОБРАДИВОГ ПОЉОПРИВРЕДНОГ ЗЕМЉИШТА, ОБРАЗАЦ ЗАХТЕВА ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ НА МОТОРНО ГОРИВО КОЈЕ СЕ КОРИСТИ ЗА ПОЉОПРИВРЕДНЕ СВРХЕ, КАО И САДРЖИНУ И НАЧИН ВОЂЕЊА ЕВИДЕНЦИЈЕ О ЛИЦИМА КОЈИМА ЈЕ ОДОБРЕНА РЕФАКЦИЈА ПЛАЋЕНЕ АКЦИЗЕ И О ИЗНОСУ АКЦИЗЕ ЗА КОЈИ ЈЕ ИЗВРШЕНА РЕФАКЦИЈА, ДОНЕЋЕ СЕ У РОКУ ОД 90 ДАНА ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 18. ОВОГ ЗАКОНА КОЈИМ СЕ БЛИЖЕ УРЕЂУЈУ УСЛОВИ, НАЧИН И ПОСТУПАК ОБРАЧУНАВАЊА И ПЛАЋАЊА АКЦИЗЕ НА ПРИРОДНИ ГАС, ОБАВЕЗЕ ОБВЕЗНИКА АКЦИЗЕ И КРАЈЊЕГ КОРИСНИКА, КАО И ОСТВАРИВАЊЕ ОСЛОБОЂЕЊА ДОНЕЋЕ СЕ У РОКУ ОД ДЕВЕТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

ЧЛАН 25.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊУЈЕ СЕ ОД 1. ОКТОБРА 2023. ГОДИНЕ.